कल्पना व्यस्त बाड़ी भिखारी ठाकुर पर बनत अलबम में – Anjoria\nOct 30, 2010 कल्पना, भिखारी ठाकुर, भोजपुरी गीत गवनई\nभोजपुरी के मशहूर गायिका कल्पना आजु काल्हु भोजपुरी के शेक्सपियर कहाये वाला पद्मश्री भिखारी ठाकुर पर बनत वर्ल्ड म्यूजिक का अलबम खातिर व्यस्त बाड़ी.\nकल्पना आ विवाद के साथ हमेशा ननद भउजाई जइसन रहल बा. प्रेम आ ईर्ष्या दुनु के प्रतीक बाड़ी कल्पना. शुरुआते में फिल्म “गवनवा ले जा राजा जी” के गीत “एगो चुम्मा ले लऽ राजाजी” लोकप्रियता के शिखर छु लिहलसि आ साथही शुरु हो गइल कल्पना के भर्त्सना के खेल. कहल गइल कि हमनी के बहू बेटी कबो अइसना तरीका से आपन भाव सामने ना ले आ सके जबकि ओह गीत के आनन्द पूरा हिन्दुस्तान लेत रहुवे. संगीत के दुनिया के कुछ लोग के लागल कि दोसरा भाषा, दोसरा प्रान्त से आ के एगो गायिका भोजपुरी के कोकिला कइसे बन जाई ? हमनी का बने देब जा, तब नू. कल्पना के पुतला जरावल गइल. हर तरह से ओकर आलोचना कइल गइल. बाकिर सब कुछ तथ्य का आधार पर ना हो के अपना अपना विचार का मुताबिक.\nबाकिर कल्पना के राह थामे के ताकत कवनो विरोध में ना रहे. बहुते कम कलाकार में ई जोश रहेला जे समय के धार बदल देव. एकरा खातिर अपना पर भरोसा होखल चाहीं. परम्परा के ज्ञान का साथे कुछ नया करे के ललक होखे के चाहीं. आजु भोजपुरी कल्पना के अतना दे चुकल बिया कि ऊ एकरा से अलग होखे के सोचियो ना सकस. जब लोग के मालूम होला कि कल्पना बिहार भा यूपी के ना हो के आसाम के हई त बेसाख्ता मुँह से निकल जाले ओह डा॰ भूपेन हजारिका ! “गंगा बहती हो क्यों” वाला. आ ई सुन के कल्पना के मन अउरी उछाह मारे लागेला. काहे कि ऊ अपना बचपने से भूपेन हजारिका के आपन आदर्श मनले आवत बाड़ी. आ अब उनका नाम का साथे आपन नाम सुन के कल्पना के आपन जिम्मेदारी बहुते बड़हन लागे लागेला.\nकल्पना के कहना बा कि आजु देश के बहुते गायक गायिका उनके तरह गावल चाहेलें, उनके तरीका से गावल करेलें, देवी गीत, छठ गीत, फगुआ, आ इहाँ तक कि गरमागरम फिल्मी गीतो. आ एह सब से कल्पना के आपन जिम्मेदारी बुझाला कि असली भोजपुरी संगीत के दुनिया का सोझा ले आवसु, भोजपुरी संगीत के जड़ ले चहुँपस, आ संगीत का दुनिया में भोजपुरी संगीत के पहिचान अउरी मजगर बना सकस.\nउनकर कहना बा कि आजु जब हमनी का भोजपुरी संगीत के बात करेनी जा त पहिले त ई जानल जरुरी बा कि कवना भोजपुरी के ? आरा, छपरा, आ बलिया. एह तीन जिलन के भोजपुरिए मानक भोजपुरी हऽ. अलग बाति बा कि आजु अवधी, काशिका (बनारस वाली भोजपुरी), मगही, अंगिका, इहाँ तक कि मैथिलिओ के भोजपुरी संगीत में समेटे के कोशिश हो रहल बा.\nदोसरे, भोजपुरी संगीत के ओकरा ठेठ गँवई रुप में जानल पहिचानल जरुरी बा जवना से कि ओकरा के दुनिया का सोझा परोसल जा सके.\nकल्पना के एह दुनु सवाल के जवाब भिखारी ठाकुर में मिलेला. बाकिर भिखारी ठाकुर के हऽ ? आ आजु ऊ कहवाँ बाड़न ?\nबिहार के जनता का बीच आ भोजपुरी प्रेमियन का बीच भिखारी ठाकुर कवनो परिचय के मोहताज नइखन. बाकिर संस्कृति के मुख्य धारा कहाये वाला लोग हमेशा भिखारी ठाकुर का नाम पर चुप्पी साध लेला. उनका योगदान के चरचा करे से बाचल चाहेला. बस उनका के भोजपुरी के शेक्सपियर कहि के अपना कर्तव्य के इतिश्री मान लेबेला. कुछ लोग आ संगठन जरुर भिखारी ठाकुर के कृति के सही जगहा देबे में लागल बा बाकिर भिखारी ठाकुर के कृतियन के कवनो अधिकृत दस्तावेज खोजल मुश्किल होला. एह माहौल में कल्पना के लागल कि एह महान कलाकार खातिर कुछ कइला के जरुरत बा.\nपिछला तीन साल से ऊ भिखारी ठाकुर का बारे में शोध करत बाड़ी. एह खातिर ऊ बिहार के भितरी दुर्गम गाँवन में जा जा के सामग्री बिटोरली. एक बेर संजोग से आरा के बखौरापुर में एगो कार्यक्रम का दौरान उनकर भेंट एगो बहुते बूढ़ कलाकार से भइल. ओह कलाकार का आवाज में जवन ठेठ भोजपुरी अन्दाज मिलल ओकरा के सुन के कल्पना ठकुआ गइली. पता लगवली त मालूम भइल कि ऊ भिखारी ठाकुर का मण्डली में शामिल रहलें.\nकल्पना के कहना बा कि भोजपुरी संगीत आ गीत गवनई खातिर बिहार में पर्याप्त शोध नइखे भइल. हर जगहा यूपी वाले हावी हो गइलें. इहाँ तक कि फिल्म जगतो में यूपी के बोलबाला बा. कल्पना बहुते कलाकारन से बिदेसिया सुन चुकल बाड़ी बाकिर उनका हमेशा ई चमकावल लागल, ठेठ ना. ओह बूढ़ गायक में बिदेसिया के ठेठ रुप मिलल उनका. से ऊ एक बेर फेर बखोरापुर गइली आ ओह गायक के अपना खातिर एक फेर से गववली आ सबकुछ रिकार्ड करवली.\nकल्पना बतावत बाड़ी कि भिखारी ठाकुर का बारे में शोध करे में उनका बिहार राष्ट्रभाषा परिषद से प्रकाशित ” भिखारी रचनावलि” से बहुते सहारा मिलल. बाकिर भिखारी ठाकुर के ठेठ ठेका, लय ताल, ओह गायक का गायकी में मिलल कल्पना के. भिखारी ठाकुर के गीत गवनई आजु कल्पना के पैशन बनि गइल बा. आ एह दिशाईं काम कर के ऊ अभिभूत बाड़ी.\n(स्रोत कल्पना के ब्लॉग)\nWhen Manoj Tiwari cried out\n8 thought on “कल्पना व्यस्त बाड़ी भिखारी ठाकुर पर बनत अलबम में”\nravi kant sahay says:\nA personal fight onapersonal mail ko samajik banane ki koshish mat kijiye.aaplog media se jure hai.thoda responsible baniye.bhai yeh public hai bhai public..sab jaanti hai aur samajhti hai.\nTaali ek haath se nahi baj sakti.pratikriya dekha kalpnaji ka.lekin kriya kya tha.bollywood me bhi dekhaya jata hai salman khan ne gali dia,maarpit ki.lekin ye kabhi nahi dikhaya gaya ki unko gussa dilaya kisne.ye log pagal to nahi ho sakta hum ye nahi maan sakte ki kalpna ab jis unchai pe hai, jo ab akshay kumar, katrina kaif aur aur shahrukh khan ke filmo me saath deti hai, unko publicity chahiye.


प्रायदीप - विकिपीडिया\nप्रायदीप या प्रायद्वीप जमीन क अइसन बड़हन हिस्सा होला जेवन तीन ओर से समुन्द्र से घेराइल होला। ई अंतरीप से अलग होला जेवन छोट आ पातर जमीनी हिस्सा होला आ समुन्द्र में दूर ले घुसल होला। हालांकि कुछ परिभाषा में एम्मे अंतरीप, स्पिट आ जमीन से जुडल दीप वगैरह के भी प्रायदीप मान लिहल जाला।\nदक्षिण भारत (भारतीय प्रायद्वीप)।\nउदाहरण खातिर भारत क दक्खिनी पठार वाला हिस्सा एगो प्रायदीप हवे जेवना की पच्छिम ओर अरब सागर, पुरुब ओर बंगाल क खाड़ी आ दक्खिन ओर हिन्द महासागर बाटे। एही तरे यूरोप महादीप के भी एगो बड़ा प्रायदीप मानल जाला आ "प्रायदीपन क प्रायदीप" कहल जाला।\n↑ Editors of the American Heritage Dictionaries, संपा. (2004). Word Histories and Mysteries: From Abracadabra to Zeus. Houghton Mifflin Harcourt. प. 216. ISBN 978-0547350271. OCLC 55746553. CS1 maint: extra text: editors list (link)\n"https://bh.wikipedia.org/w/index.php?title=प्रायदीप&oldid=434828" से लिहल गइल\nLast edited on 24 फरवरी 2017, at 20:35\nएह पन्ना पर आखिरी बेर संपादन 24 फरवरी 2017 के 20:35 बजे भइल रहल।


जल्‍दी पूरा कइल जाव भोजपुरी के संवैधानिक मान्‍यता के मांग – Anjoria\nभोजपुरी के संविधान के अठवीं अनुसूची में शामिल करावे के मांग एक बेर फेर बहुते जोर-शोर से उठावल गइल. मौका रहल अंतर्राष्‍ट्रीय माईभासे दिवस मनावे ला इंडिया इंटरनेशनल सेंटर में भोजपुरी समाज दिल्‍ली के बोलावल भोजपुरी हमार माँ – मनन, मंथन और मंतव्‍य नाम के विचार गोष्‍ठी. एहमें दिल्‍ली प्रदेश भाजपा अध्‍यक्ष मनोज तिवारी, सांसद अश्विनी चौबे, सांसद आर. के. सिन्‍हा, वरिष्‍ठ पत्रकार रामबहादुर राय अउर इंडिया न्‍यूज के प्रबंध संपादक यशवंत राणा के मौजूदगी में भोजपुरी के संवैधानिक मान्‍यता का सवाल प खूब चरचा भइल.\nभोजपुरी समाज दिल्‍ली के अध्‍यक्ष अजीत दुबे कहलन कि भोजपुरी के मान्यता ला संसद के पटल प अबले पाँच बार आश्वासन मिल चुकल बा आ साल 1969 से ले के अबले 18 गो प्राइवेट मेंबर बिल लोकसभा में पेश हो चुकल बा बाकि मसला जस के तस बा.\nसांसद अउर दिल्‍ली प्रदेश भाजपा अध्‍यक्ष मनोज तिवारी कहलन कि ऊ एह मुद्दा प समाज के साथ खड़ा बाड़न आ भोजपुरी के ओकर हक अउर सम्‍मान जरूर मिल के रही.\nसांसद आर. के. सिन्‍हा राजस्‍थानी, भोजपुरी आ भोटी भाषावन के संवैधानिक मान्‍यता ला सामूहिक रूप से प्रयास कइला प जोर दिहलन. सांसद अश्विनी चौबे, वरिष्‍ठ पत्रकार रामबहादुर राय आ इंडिया न्‍यूज के प्रबंध संपादक यशवंत राणो भोजपुरी भाषा अउर संस्‍कृति के बात कहत भोजपुरी के संविधान के अठवीं अनुसूची में शामिल कइला प जोर दिहलें.\nकार्यक्रम के दौरान मनोज तिवारी देशभक्ति गीत गा के सुनवलें. संचालन प्रो. संजीव कुमार तिवारी आ धन्‍यवाद ज्ञापन वरिष्‍ठ उपाध्‍यक्ष प्रभुनाथ पाण्‍डेय कइलन. समारोह में भोजपुरी समाज के महामंत्री एल. एस. प्रसाद, उपाध्‍यक्ष शिवाकांत मिश्र, लल्‍लन तिवारी, हरेन्‍द्र प्रताप सिंह, प्रदीप पाण्‍डेय, संयोजक विनयमणि त्रिपाठी, मंत्री श्रीकांत विद्यार्थी, सर्वेश तिवारी, संतोष ओझा, कोषाध्‍यक्ष रामनाथ राय, कार्यालय मंत्री देवकान्‍त पाण्‍डेय वगेरह समेत अनेके कवि, लेखक, वकील, अध्‍यापक, समाजसेवी, पत्रकार आ अउरीओ बुद्धिजीवी उपस्थित रहलें.\n(हिन्दी में आइल विज्ञप्ति से)\nPrevious Post: बसंत प दू गो कविता\nNext Post: पाँच दिन के भोजपुरी नाट्योत्सव


हिन्दू हित – टटका खबर\nकहल जाला कि राजनीति में केहू केकरो ना होखे. सभे अपना ला कुरसी खोजे में लागल रहेला. नेहरु का जमाना से मुसलमान कांग्रेस के वोट बैंक रहलें. एह खाता में कांग्रेस कुछ जमा करत रहे कि ना से त दावा से सच्चरो कमिटी ना जान सकल बाकिर एह खाता से ऊ भरपूर निकालत जरुर रहुवे.\nहिन्दुत्व विरोधी शूकर पूत-पूतनियन एगो नया टूलकिट का हिसाब से बयान बके में लाग गइल बाड़ें. पहिले त हर संभव कोशिश कइलें कि कवनो तरह श्रीअयोध्या धाम में हिन्दुवन के भगवान आ हिन्दुस्तान के ऐतिहासिक पुरुष श्रीराम के मन्दिर ना बन पावे. एह खातिर कांग्रेस आ ओकरा साथे मिल के चलत यूपीए सरकार त भगवान


व्याख्याता बहाली अब लोकसेवा आयोग का जरिए – टटका खबर\nव्याख्याता बहाली अब लोकसेवा आयोग का जरिए\nबिहार सरकार फैसला कइले बिया कि अबसे विश्वविद्यालयन में व्याख्याता के बहाली बिहार लोक सेवा आयोग का जरिए कइल जाई. एह बाबत प्रस्ताव तइयार कर लिहल गइल बा जवना के शिक्षा मंत्री से मंजूरी मिलला का बाद विधि विभाग के भेजल जाई. ओकरा बाद मंत्रिमंडल के मंजूरी मिलला पर बजट सत्र में पेश कर दिहल जाई.\nTags: व्याख्याता बहाली


किसान के बेटी बनल बिहार के शान – Anjoria\nApril 22, 2014 Editor फिल्म, मनोरंजन 0\nसुनीता बिलियम्स आ कल्पना चावला हिंदुस्तान के लड़िकियन में अइसन जोश जगवली कि एगो किसान के बेटी कुसुम बिहार के शान बन गइल. बिहार के इंटरमीडिएट परीक्षा में सगरी बिहार में अव्वल आ के कुसुम आपन परचम फहरा दिहली.\nमैनास प्रोडक्शन प्रा लि के बैनर तले बनत भोजपुरी फिलिम ‘सजना मँगिया सजाई द हमार’में कुसुम के किरदार में नेहा श्री बिहार इंटरमीडिएट परीक्षा में पहिला जगहा पा के देखा देत बाड़ी कि बेटा बेटी में कवनो फरक ना के समुझे चाहीं. आजुकाल्हु बेटियो बेटन साथे कान्ह से कान्ह मिल के चलत बाड़ी सँ.\nफिलिम के कथाकार एल बी शास्त्री, पटकथा आ संवाद लेखक ‘ओढनिया कमाल करे फेम’ ओम प्रकाश यादव, निर्माता जगदीशपुर के हलचल सिंह, निर्देशक बागी बलिया के ओम प्रकाश यादव, कार्यकारी निर्माता डॉ कुलदीप सिंह, छायांकनकर्ता विनोद के शर्मा, गीतकार-संगीतकार राकेश निराला, कला निर्देशक विजय दास, नृत्य निर्देशक मयंक अशोक आ गणेश के सपना, मारधाड़ मास्टर जग्गू साठे, संकलनकर्ता कुणाल प्रभु हउवें.\nएह महिला प्रधान फिलिम के मुख्य कलाकारन में नेहा श्री, अरविन्द अकेला ‘कल्लू’, अर्चना सिंह, रविराज ‘दीपू’, मनोज सिंह टाईगर, बालेश्वर सिंह, सी पी भट्ट, अमित कुमार, प्रीति सिंह, शफीक रंगरेज़, सुनीता शर्मा, उमेश सिंह, चन्दन कश्यप अउर महाभारत के द्रोणाचार्य फेम सुरेन्द्र पाल के नाम बाा.\nसजना मँगिया सजा द हमार


पुरानी ‘बेगम जान’ से मिलीं नई ‘बेगम जान’! |\nपुरानी ‘बेगम जान’ से मिलीं नई ‘बेगम जान’!\nPrevious : बीच मैच में इस खिलाड़ी ने कर दिया जादू!\nNext : एनएच-74 घोटाले के आरोपियों को चार्जशीट जारी!


Bhojpuria.com | नवोदित अभिनेत्री रेल हादसा में जख्मी\nHome Cinema News नवोदित अभिनेत्री रेल हादसा में जख्मी\nनवोदित अभिनेत्री रेल हादसा में जख्मी\t05 September 2011\tNews Desk\tमुंबई। भोजपुरी के नवोदित अभिनेत्री भावना तिवारी, जे अपना परिवार के एक मात्र कमाए वाला सदस्य रहली ह, मुंबई में रेल से यात्रा करत समय ट्रेन से गिर के बुरी तरह जख्मी हो गइली। एतने ना, एह हादसा में उ आपन बाँया हाथ भी खो देहले बाड़ी।\nभावना तिवारी पिछला मंगलवार के मीरा रोड स्थित अपना घर जात रहली, जहाँ चलत ट्रेन में उनकर पैर फिसल गइल, जेकरा वजह से उ ट्रेन से निचे गिर गइली। गिरला के साथ ही उनकर बाँया हाथ ट्रेन के पहिया के निचे आ गइल, अउर घटनास्थल पर ही उनकर बाँया हाथ कट गइल। एह घटना के बाद रेलवे अधिकारी अउर जीआरपी के मदद से उनका के भगवती अस्पताल में भरती करावल गइल, जहाँ उनकर इलाज चल रहल बाटे।भावना उत्तर प्रदेश के कानपूर के निवासी बाड़ी, अउर चार साल पहिले ऊ हिरोइन बने के सपना लेके मुंबई आइल रहली ह। उहाँ उ अपना माता-पिता के संगे रहत रहली ह। हाल में ही निर्देशक सुजीत पुरी के निर्देशन में भावना एगो फिल्म "रंगीला राजा बाबू" शुरु कइले रहली ह।दुख के एह घडी में भोजपुरिया डॉट कॉम परिवार उनका संगे बा, अउर हमनी का उनका जल्दी ठीक भइला के कामना कइ रहल बानी। Comments (21)\tबहुत दुखद समाचार बा\t1\nMonday, 05 September 2011 13:44\tनवीन भोजपुरिया\tई त बहुत दुखद समाचार बा आ हम उपर वाला से अरज करब की भावना जी के हाली से हाली ठीक कई दी आ एह दुख के घडी मे उँहा के परिवार वाला के ताकत देहि ।\nFriday, 09 September 2011 23:24\tचंदन कुमार मिश्र\tबुरा खबर बा।\nIs rejoining of hand not possible ?\t3\nSaturday, 10 September 2011 20:36\tNeelabh Dutt\tIs rejoining of the hand which is cut is not possible?\nKya kisi tarah se haath jud nahi sakta unka?\t4\nSaturday, 10 September 2011 20:54\tNeelabh Dutt\tKya kisi tarah se jo abhinetri ghayal huee hain, unka haath kisi tarah se jud nahin sakta wapas??\nTuesday, 13 September 2011 20:52\talok kumar\tbhagwan bhawna ke jaldi thik karihe.\nSaturday, 24 September 2011 09:18\tanand mohan singh\ti fell for you\nBhawna Tiwari\t7\nSaturday, 24 September 2011 20:06\tJ B Tiwarii\tSonachi Group is with Bhawna Tiwari for all possible help she want.\nJ B Tiwarii\nWednesday, 28 September 2011 22:25\tamit pandey\ti pray2god,that you get well soon................................\nI'll pray for you\t9\nThursday, 15 December 2011 18:05\tGandhul\tI'll pray for you beauty. I wish I could do something best for you\nbad news\t10\nSaturday, 17 December 2011 16:47\tharindra sahani\tits very bad news\nWednesday, 04 January 2012 20:20\tSecret\tI'm still praying for you my dear beauty, hope you'll be better\nVerry sad\t12\nThursday, 12 January 2012 12:56\tVijay jaiswal\tBahut dukhad samachar ba hamra ke bahut apsos ba\nBhawana Tiwari\t13\nSunday, 15 January 2012 16:18\tPradeep Kumar Tripathi\toh! very-very sad...\nSunday, 22 January 2012 12:04\tNK Singh\tIts reallyashocking news. Bhavna,arising star for Bhojpuri films, should be accommodated in Bhojpuri industry on her recovery. God bless.\nTuesday, 07 February 2012 17:38\tajay kumar sharma\tbahut dukh hua soon kar God jaldi se unko thik kar dein pls unka hath kisi tarah joint kiya jaye .\nHope you're well already\t16\nSunday, 12 February 2012 21:45\tGandhul\tYou are still on my mind, hope you're well already my love beauty\nFriday, 17 February 2012 18:12\tSatyendet Arya\tbhagwan bhowana ki jaldi thek karhiya hamni sab ke yahi asirbad ba\nComment For Bhawana Tiwari\t18\nTuesday, 27 March 2012 16:30\tArvind kumar singh\tsahas se kaam liha jindgi me sukh ke baad dukh aur dukh ke baad sukh rahbe karela.\nनवोदित अभिनेत्री रेल हादसा में जख्मी\t19\nSunday, 15 April 2012 05:45\tSaurav Kumar Tiwari\tMai Bhawna ke iss hadsa se mai kafi dukhi hu lekin aise hadse se kavi harr nahi manana chahiye...apke sath hum pure bhojpuriya samaj hai....\nनवोदित अभिनेत्री रेल हादसा में जख्मी\t20\nSunday, 01 July 2012 10:53\tamar\tsad news\ndukh ke bat ba\t21\nMonday, 10 December 2012 20:14\tanil kumar sultanpuri\tbhgawan na kre ki jon ghatna enkara shate bhail o kehu dusare ke shath me hoy bhaiya hamahu 1 kalakar bani aur hamra ke bahut dukh bade ki jekar avhi avhi suruwat bhail ha bhnjpuri film me bhagawan unkar hath chin lehe le bahu dukh ke bat ba


Bhojpuri Spl: बंगाल में जागल ममता बनर्जी के महिला प्रेम, 50 सीट पर दिहली टिकट; पढ़ी...। Mamta Banerjee showed female love in Bengal gave tickets to women in 50 seats bhojpuri.\nBhojpuri Spl: बंगाल में जागल ममता बनर्जी के महिला प्रेम, 50 सीट पर दिहली टिकट; पढ़ी...\nममता के नंदीग्राम के इलाका चुने के पीछे कारण ई बा कि तृणमूल छोड़ के बीजेपी में शामिल होखेवाला शुभेंदु अधिकारी के ऊ इलाका ह.\nममता बनर्जी (Mamata Banerjee) 50 सीट पर महिला लोग के चुनाव मैदान में उतरले बाड़ी. कुल 294 सीट में3सीट अपना सहयोगी दल गोरखा जन मुक्ति मोर्चा खातिर छोड़ के बाकी सीट पर अपना दल के सभ उम्मीदवार के नाम घोषित कर देली.\nLast Updated: March 6, 2021, 9:36 AM IST\nबंगाल विधानसभा चुनाव खातिर तृणमूल सुप्रीमो ममता बनर्जी के महिला मोह देख के बाकी दल के माथ जरूर खउंजिया गइल होई. ममता बनर्जी 50 गो महिला उम्मीद अपना पार्टी तृणमूल के उतरले बाड़ी. कुल 294 सीट में3सीट अपना सहयोगी दल गोरखा जन मुक्ति मोरचा खातिर छोड़ के बाकी सीट पर जवन उम्मीदवार ममता आज घोषित कइली हा, ओइमें महिला आ जवान लोग के चानी बा. एकरा संगहीं ममता बनर्जी पहिला बेर बंगाली समाज के संगे हिन्दीभाषी समाज के बेसी खेयाल रखले बाड़ी. क्रिकेटर मनोज तिवारी, राज्यसभा के सांद रह चुकल विवेक गुप्ता जइसन कई गो नाम हिन्दीभाषी के समाज के तृणमूल के लिस्ट में बा. बूढ़ लोग के चुनाव लड़ावे के मामला में ममता बीजेपी के रास्ता अपनवले बाड़ी. अमित् मित्रा अइसन जानकार लोग के ऊ किनारे क दिहले बाड़ी. एह लिस्ट से एगो अउरी नया बात ई सामने आइल बा कि खुदे ममता बनर्जी आपन सीट भवानीपुर छोड़ के नंदीग्राम के चुनले बाड़ी.\nममता के नंदीग्राम के इलाका चुने के पीछे कारण ई बा कि तृणमूल छोड़ के बीजेपी में शामिल होखेवाला शुभेंदु अधिकारी के ऊ इलाका ह. शुभेंदु पर ममता के बेसी भरोसा रहल हा. भरोसा अइसन कि शुभेंदु के बाप, चाचा समेत उनका घर-परिवार के कई जने के ऊ सांसद, विधायक आ सरकारी महकमा के सभापति ले बना दिहली. बाकिर शुभेंदु उनका के अइसन झटका दिहले कि दूनो जने एक दूसरा के बड़का दुश्मन हो गइल लोग. शुभेंदु त इहां ले कह दिहले कि ममता के उनका घर में घुस के हरायेब. इहे बात ममता के मन में बइठ गइल रहल हा. नंदीग्राम से चुनाव लड़े के घोषणा त ऊ पहिलहीं क दिहले रहली हा, बाकिर उम्मीदवार के लिस्ट जारी होखे के पहिले ले लोग इहे मानत रहल हा कि खीस-पीत में अइसन कहले होइहें. लिस्ट जारी होखते अब ई बात साफ हो गइल कि ममता बनर्जी भवानीपुर से ना, नंदीग्राम से चुनाव लड़िहें.\nउम्मीद घोषित करे में ममता सबसे आगे निकल गइल बाड़ी। अबहीं बाकी दल फरियावे भा नाम तय करे में लागल बा आ ममता एके संगे सगरी सीट में3गो छोड़ के बाकी 291 पर आपन उम्मीदवार के घोषमा क दिहली. ममता से लड़ाई में सबसे मजबूत लउके वाली भाजपा के अबही मीटिंगे चलत बा. काल्ह दिन भर मीटिंग चलल. जेपी नड्डा के घरे अमित शाह आ बंगाल के नेता लोग दिल्ली में चर्चा कइल. केकर-केकर नाम तय भइल ई त अबही ले पता ना चलल हा, बाकिर एतना जरूर मालूम भइल हा कि भाजपा के कोर कमिटी की मीटिंग आज होखे वाला रहल हा, ऊ टर गइल बा. एही मीटिंग के बाद उम्मीदवार लोग के नाम के घोषणा होखे के रहल हा. हो सकेला कि कवनो रणनीति के तहत भाजपा आज के मीटिंग टरले होखे. काहें कि ममता बनर्जी के पार्टी से जेकर-जेकर टिकट कटल होई, ओइमें से काम के कुछ लोग के पार्टी में शामिल करावल जा सके. अबही ले त दू गो नाम सामने आइल बा, जेकर तेवर बगावती हो गइल बा. पहिले विधायक रह चुकल संजय बख्शी आ उनकर जनाना स्मिता बख्शी के टिकट ममता काट दिहले बाड़ी. सुने में आवता कि ऊ लोग7मार्च के पीएम मोदी के सभा में भाजपा ज्वाइन क ली.\nममता बनर्जी पहिलेहीं से टिकट बंटवारा खातिर पांच गो पारामीटर बनवले रहली हा. पहिलका ई कि महिला लोग पर उनका बेसी भरोसा बा, एह से महिला उम्मीदवार बेसी रहिहें. दूसरका जवान लोग के मौका दिहल जाई. मनोज तिवारी आ विवेक गुप्ता एकर बढ़िया उदाहरण बा लोग. तीसरका कि बूढ़ लोग से परहेज कइल जाई. अमित मित्रा अइसन आदमी के टिकट एही से काटल गइल बा. चउथ पारामीटर ई रहे कि अबकी दागी-बदनाम लोग से परहेज कइल जाव. संयोग कहल जाव कि अइसन काफी लोग पहिलहीं पार्टी से किनारा क लिहले रहल हा. पांचवां पारामीटर साफ-सुथरा छवि के रहल हा. नया लोग के भी टिकट मिले त ओकर समाज में छवि साफ होखे. जवन हो, महिला आरक्षण के ढेर नारा सगरी पार्टी देत आइल बाड़ी सन, बाकिर पहिला बेर ममता 33 परसेंट त ना बाकिर 291 में 50 महिला उम्मीदवार उतार के बाकी लोग के लजवा त जरूर देले बाडी.


सिनेमा के रतौंधी एगो अउर बलि लिहलसि\nकच्चे धागे, दम होई जेकरा में ऊहे गाड़ी खूंटा, लहू के दो रंग, दिवानगी हद से, केहू त दिल में बा, हमरा दारू ना मेहरारू चाही वगैरह अनेके भोजपुरी फिलिमन में काम कर चुकल चंचल चितवन, खनकत हँसी आ मोहक अदा से मोहित कर लेबे वाली अभिनेत्री अंजली श्रीवास्तव मुंबई के अपना डेरा मे फाँसी लगा के जान दे दिहली.\nयूपी के इलाहाबाद जिला के मीरापुर (शास्त्री नगर) के रहे वाली अंजली श्रीवास्तव के घर में लोग प्यार से लवी कहि के बोलावत रहुवे. उनुकर प्रेम प्रकाश श्रीवास्तव इलाहाबाद में कुछ रोजगार करेलन आ महतारी अध्यात्मिक स्वभाव के गृहिणी हई. परिवार उनुका फिल्मी कैरियर से बहुत खुश ना रहल बाकि महतारी बेटी का साथही मुंबई वाला डेरा पर रहत रही. कुछ दिन पहिले महतारी इलाहाबाद आइल रहली आ मुंबई में अंजली अपना डेरा मे अकेला रहली. पिछला कुछ समय से अंजली के कवनो नया फिलिम के आफर ना मिलल रहे जवना से ऊ अवसाद में आ गइल रही. एही बीच घर परिवार उनुकर बिआह तय क दिहलसि जवना से ऊ अउर तनाव में आ गइल रहुवी.\nइलाहाबाद से आवत फोन जब ऊ ना उठवली त मकान मालिक के फोन कइल लोग. जब उनुको कवनो जवाब ना मिलल त पुलिस के बोलवा के डेरा के दरवाजा डुप्लीकेट चाभी से खोल के पुलिस भीतर घुसल त अंजली के लाश पंखा से लटकल मिलल. कमरा में कवनो सुसाइड नोट नइखे मिलल बाकिर पुलिस के लागत बा कि ई खुदकुशी के केस ह काहे कि कमरा में अइसन कुछ नइखे मिलल जवना से दोसर अनेसा कइल जा सके.


सोनिया के भोज में मंगल का दिने जुटीहें विपक्षी नेता – टटका खबर\nसोनिया के भोज में मंगल का दिने जुटीहें विपक्षी नेता\nनयी दिल्ली, 12 मार्च (वार्ता). कांग्रेस के अध्यक्षा रहल आ संयुक्त प्रगतिशील गठबंधन के प्रमुख सोनिया गांधी काल्हु मंगल का दिने दिल्ली में विपक्षी गोलन के नेता लोग ला रात्रि भोज दे रहल बाड़ी. एह भोज का बहाने मौदी आ भाजपा विरोधी दोलन के एकजुत करावे के कोशिश करीहें सोनिया.\nबतावल जात बा कि एह भोत में यूपीए में रहल सगरी गोल के नेवता भेजल गइल बा. हो सकेला कि तेलुगु देशमो के नेवता भेजाव. ओने इहो सुना में आवत बा कि ममता बनर्जी एह भोज में शआमिल होखे ना अइहें बाकिर अपना गोल के दू गो नेता लोग के भेजीहें.\nद्रविड मुन्नेत्र कषगम के नेता एम के स्टालिनो के नेवता भेजाइल बा बाकिर उहो नइखन आवत. उनुको तरफ से उनुका गोल के राज्यसभा सांसद कनिमोझी शामिल होखीहें. राष्ट्रीय जनता दल के नेता तेजस्वी यादव भोज में शामिल रहीहें. नेवता बिहार के मुख्यमंत्री रहल जीतन राम मांझीओ के भेजल गइल बा जे हालही में राजग छोड़ के राजद गठबन्हन में शामिल भइल बाड़ें.\nसोनिया के भोज


अब ना चलाईब | भोजपुरी कहानी | संजीव कुमार जी | जोगीरा\nHome भोजपुरी साहित्य भोजपुरी कथा-कहानी अब ना चलाईब | भोजपुरी कहानी | संजीव कुमार जी\nपरनाम ! स्वागत बा राउर जोगीरा डॉट कॉम प, आयीं पढ़ल जाव संजीव कुमार जी के लिखल भोजपुरी कहानी अब ना चलाईब, रउवा सब से निहोरा बा कि पढ़ला के बाद आपन राय जरूर दीं, अगर रउवा संजीव कुमार जी के लिखल भोजपुरी कहानी अच्छा लागल त शेयर जरूर करी।\n“का बाबु, तहनी के कहिया होश आई, ई लहरिया कट मोटरसायकल चलावल छूटी की ना…” खिसिया के सोनुआ के बाबुजी कहत रहलन। संजीव मास्टर साहब ओहि डगरिया से जात रहनी। तनी रुक के सुन के कहनी की घबरा मत, जवान लइकन बाड़न सन, समझ बढ़ी तब ओकनी के विचारों भी बढ़ी। घबरा मत सोनुआ के बाबुजी। हम कभी ओकनी के समझा देहब। हीरालाल और मोतीलाल दुनु पकिया यार.. आ एगो नया यार सोनुआ के बनवले रहे लो। इहे देख के सोनुआ के बाबुजी खिसियास की 15 साल के सब बाड़न सन, कहि कुछऊ हो जाव तब।\nएक दिन संजीव सर स्कुलिया में आवत रहनी, तले तीनो जाना भेटा गइले। संजीव सर तीनो जाना के बुला के समझवनी की देख लोग, 18 साल के बाद गाड़ी चलावे के नियम बा, पहिले ड्राइविंग के लाइसेंस बनवा ल, तब गाड़ी चलावे के बा, ना त बिना लाइसेंस के गाड़ी चलइब त 5000 रुपया फाइन बा, 18 साल से कम के लोग गाड़ी चलाई त 10000 फाइन बा, तीन आदमी बैठ के जाइ तबो फाइन बा,बिना हेलमेट के 1000 फाइन बा, बिना इन्सुरेंस के 2000 फाइन बा और 18 साल से कम के लोग गाड़ी चलाई त ओकर बाबुजी के भी जेल होइ, फाइन होइ तउन अलगे से लागी। लेकिन समझावल के कौनो असर ना भइल। तीनु एक दूसरा के देखल सन, हेने से सुनलन सन, आ होने से निकलल सन। तीनु एक नम्बर के बेफाट। केहु समझावे, कौनो असर ना होखे। एक दिन के बात रहे। तीनु यार लोग के मन भइल की तनी टाउन घुमल जाव। बस आदत ध लिहल लो।\nआदतवा त बिगड़ले रहे। एक दिन तीनु यार एगो मोटरसाईकल पर सवार होके, एन एच पर चल दिहल लोग, आगे चेकिंग होखत रहे,अब फस गईल लोग। गाड़ी के स्पीड एकदम स्लो हो गइल। पुलिस के देख के हाथ कापे लागल, बुझाव की हैंडिल छुट जाइ। डरे बुझाव की शरीर मे कुछउ नइखे। सब ढिठाई पुलिस के देख के गोल हो गइल रहे। बुझाव की संजीव सर के बतिया मान लेले रहतीसन त आज ना पकड़ई ति सन।\nअब हीरा तनी दिमाग के तेज रहलस। अब हीरा दिमाग लगवले, मुड़ी खजुआवे लगले, अब मास्टर साहब लोग के ज्ञान के बात दिमाग मे घुमे लागल, तले त पुलिस जी हाथ देहलन। हिरालालवा दिमाग के बड़ी तेज रहे. मोतीलाल तनी पातर, बेमरियाह खानी लागस, सोनुआ पीछे बईठल रहे।\nहीरा दिमाग लगा ही लिहलन। हीरा, कहलन मोती से, सुन तु बीमार बाड़, जल्दी से बीमार के एक्टिंग करल शुरू कर द, सोनू ते मोती के दुनु हाथ पकड़ले रहिए, की ई बीमार बाड़न…. पूरा बढ़िया से नौटनकी करके बा, कि पुलिस जी के भी शक ना होखे। पुलिस जी के हाथ देहला के बाद,गाड़ी रोक दिहलन। “ए तुम तीनो, कहा जा रहा है और वह भी 18 साल के कम उम्र का होकर गाड़ी चला रहा है, पकड़ो पकड़ो,गाड़ी साइड करो, जल्दी जल्दी उतरो..”\n“साहब परनाम, बीच वाला भाई बहुत बीमार बाड़न, इंकरा जल्दी से हॉस्पिटल ले जाए के बा” हीरा पुलिस जी से कहलन। मोती पूरा कराहे लगलन, जैसे बुझाव की साचो के बड़ी बीमार बाड़न, पीछे से सोनुआ खुबे जोर से मोती के पकड़ले रहे।\nदरोगा जी मोती के हाथ से छुवे जात बाड़न, छुवते छुवते मोती चिलाय लगलन, बाप रे बाप बड़ी दर्द बा, जल्दी से डॉक्टर किहा ले चल सन, बाप रे बाप जल्दी चल सन…।\nअब पुलिस जी के बुझाइल की एकनि के हॉस्पिटल भेजल जरूरी बा। डरे के मारे तीनो जाना के हालत पातर हो गइल रहे, कि झूठ पकडाइल की तीनो जाना जेल में, मोटर साईकल पकड़ाई तउन अलगे बा, औरि फाइन लागी तउन अलगे बा। बाप रे बाबुजी मरिहन औरि डटीहन उ अलगे बा। पुलिस से पहिलका हालि भेंट भइल रहे। पुलिस के मार के बारे में गांव के लोग कई हालि बतवले रहे लो…,ई सब बात सोच के तीनों जाना के हालत खराब भ गईल रहे।\nतब सिपाही जी कहे ठीक है जाओ इसको जल्दी से दिखाकर लाओ….। उधर से आओ फिर सब कागज चेक करेंगे। तीनो जना फुर से गाड़ी भगावल लो। कुछ आगे गाड़ी वालालोग खड़ा रहे, सब लोग में कुछ लोग पकडाइल रहे। आपस मे बात करत रहे लो कि हम हेतना फाइन देहनी ह, त हम हेतना, बाप रे बाप गाड़ी के सब कागज ले के चले के चाही, ओहिजा से गवई रोड ध के घरे आइल लो। आ अपना अपना बाबुजी के आगे कान पकड़ के माफी मांगल लो, की फिर हमनी अइसन गलती ना करब सन।\nअब 18 साल के भइला के बाद लाइसेंस बनवा के ही गाड़ी चलाइब। औरि हमेशा नियम के पालन करब। हीरा, मोती औरि सोनु मन ही मन पुलिस जी के औरि मास्टर साहब जी के धन्यवाद दिहल लोग की समझ बढ़ावे खातिर रउआ दुनु के धन्यवाद बा। समंझ बढ़े त बढ़े विचार। अब तीनो यार मोटरसायकल देख के मूड़ जाव लो, मन ही मन कहत जाव लो कि अब 18 वर्ष के बाद, लाइसेंस के संगे, हेलमेट लगा के, जूता मोजा पहिर के, सब कागज संगे ले के, नियमानुसार ही मोटरसायकल चलाईब।\nअब ना चलाईब\nपिछला लेखरामखेलावन : संजीव कुमार जी\nअगिला लेखएगो एहसास | भोजपुरी कहानी | अमन पाण्डेय जी\nप्रदीप पांडेय चिंटू की फिल्म ”रंगीला” का मुम्बई में मुहूर्त किया...


सुदीप पाण्डेय | CinemaBhojpuri.in\n- Tagged: सुदीप पाण्डेय\t- no comments\tसिनेमा भोजपुरी के एन्ग्री यंगमैन सुदीप पाण्डेय छोट बड़ सगरी निर्मातन संगे बेझिझक काम करेले. ऊ केहू के नाराज कइल ना चाहसु. पिछला दिने सुदीप एके साथ चार गो फिलिम साइन कइलन जवना में निर्माता कामेश्वर सिंह के “मोहब्बत के जंग”, “सनेहिया के दुश्मन”, राज कुमार निर्देशित “नायक” आ एगो…\n- Tagged: सुदीप पाण्डेय\t- no comments\tधर्मेन्द्र अभिनीत हिन्दी फिल्म बगावत का बाद अब ओही नाम पर बनल भोजपुरी फिलिम “बगावत” में सुदीप पाण्डेय डबल रोल करत बाड़ें. डबल रोल करे में माहिर सुदीप पाण्डेय एहसे पहिले भोजपुरिया दरोगा, मसीहा बाबठ आ मि॰ ताँगेवाला में डबल रोल कर चुकल बाड़ें. सवाल उठत बा कि डबल रोल…\nMay 31, 2012 - कलाकार\n- Tagged: सुदीप पाण्डेय\t- no comments\tसिनेमा भोजपुरी के एक्शन सितारा सुदीप पाण्डेय क पिछला दिने दू गो अवार्ड से सम्मानित कइल गइल. आर. के. एक्सलेंस अवार्ड में भोजपुरी के सर्वश्रेष्ठ अभिनेता के अवार्ड मशहूर संगीतकार श्रवण के हाथे आ आप की आवाज प्रेस मीडिया अवार्ड में सर्वश्रेष्ठ डायनामिक भोजपुरी अभिनेता क पुरस्कार दिहल गइल. सुदीप…\nMarch 13, 2012 - कलाकार, टीवी शो\n- Tagged: सुदीप पाण्डेय\t- no comments\tभोजपुरी सिनेमा के एक्शन सितारा सुदीप पाण्डे 12 मार्च से रिलांयस के चैनल “बिग मैजिक” पर अपराध के पड़ताल करत लउकीहें. बिग मैजिक के शो ‘‘पुलिस फाइल्स’’ के सुत्रधार बाड़न सुदीप पाण्डे. ई शो बिग मैजिक पर 12 मार्च से सोमार से बियफे के रोज रात नौ बजे से देखावल…\nJanuary 26, 2012 - कलाकार, फिल्म\n- Tagged: मोनिका बत्रा, सुदीप पाण्डेय\t- no comments\tभोजपुरी के एक्शन सितारा सुदीप पाण्डेय आ नईकी अदाकारा मोनिका बत्रा के जोड़ी पदमावती पिक्चर्स के बैनर तले बनत निर्माता अनिल जी सिंकर के फिल्म ‘‘गजब सिटी मारे सईंया पिछवारे’’ में देखे के मिली. निर्देशक बलजीत सिंह के एह फिल्म में सुदीप आ मोनिका के लव एंगल बा आ एह…\nOctober 19, 2011 - इण्डस्ट्री न्यूज, कलाकार\n- Tagged: अन्ना के आंधी, सुदीप पाण्डेय\t- no comments\tहाल में प्रेस रिलीज जारी भइल रहुवे जवना में कहल गइल रहे कि भोजपुरी में निर्देशक डा॰राजकुमार चौधरी “अन्ना के आंधी” नाम के फिल्म बनावे जात बाड़े जवना के मुख्य अभिनेता रहीहें सुदीप पाण्डेय. एगारह अक्टूबर के रात में सुदीप पाण्डेय के एंटी करप्शन ब्यूरो उनुका घरे से क्राफोर्ड मार्केट…\nOctober 15, 2011 - कलाकार, फिल्म\n- Tagged: अन्ना के आँधी, सुदीप पाण्डेय\t- no comments\tभोजपुरी में निर्माता डा॰ राजकुमार चौहान एगो फिलिम बनावे जात बाड़ें जवना के नाम राखल गइल बा “अन्ना के आँधी”. एह फिल्म के निर्देशन करीहें चन्द्रसेन सिंह. सुपरहिट एक्शन हीरो सुदीप पाण्डेय एह फिल्म के मुख्य भूमिका करीहें. अन्ना के आँधी फिल्म के कहानी एगो डाक्टर के बा जेकर नाम…\nJuly 31, 2011 - कलाकार\n- Tagged: सुदीप पाण्डेय\t- 1 comment\tबिहार के गया जिला के निवासी सुदीप पाण्डेय के फिल्मी कैरियर भोजपुरिया भईया से शुरु भइल रहे जवना के हैरी फर्नाण्डीज निर्देशित कइले रहले. सुदीप पाण्डेय मानेले कि संघर्ष का दौरान बहुत कुछ अइसन बा जवना से दोसरा लोग के प्रोत्साहन मिल सकेला बाकिर ऊ एह बारे में बात करल…\nJuly 14, 2011 - कलाकार, फिल्म\n- Tagged: एस एस ललित, पंकज केसरी, मनोज तिवारी, सुदीप पाण्डेय, सुशील सिंह\t- 1 comment\tपंकज केसरी के बल्ले बल्ले भोजपुरी सिनेमा के सुपर स्टार पंकज केसरी के आजु काल्हु बल्ले बल्ले हो रहल बा. हालही में रिलीज उनुकर फिलिम त्रिनेत्र आपन पचासवाँ दिन मनवले बा त उनुकर आवे वाली फिल्म “जुदाई” आ “प्यार जिंदाबाद बा” दर्शकन का बीच हॉट केक बन गइल बा. सभे…\n- Tagged: बलवा, सुदीप पाण्डेय\t- no comments\tविश्चकर्मा आर्ट फिल्म्स आ व्याहित फिल्म्स इंटरटेनमेट के बैनर मे बने वाली भोजपुरी फिल्म बलवा के सगीत मुहुर्त हालही में मुंबई के जीप ट्रेक स्टूडियो में करावल गइल. फिल्म के कहानी एगो साँच घटना पर आधारित बतावल जा रहल बा. फिल्म के शूटिंग बिहार में करावल जाई. निर्माता राधे शर्मा…\nApril 22, 2011 - कलाकार\n- Tagged: सुदीप पाण्डेय\t- no comments\tभोजपुरी सिनेमा के परफेक्ट एक्शन स्टार सुदीप पांडे जल्दिये छक्का लगावे जा रहल बाड़े. ई छक्का अबही चल रहल आईपीएल में ना बलुक अपना रिलीज होखे वाली फिल्मन के छक्का. एक दर्जन फिल्में कर चुकल एह “भोजपुरिया भईया” के अबही छह गो फिल्म लाईन में बाड़ी सँ. अपना दुसरके फिल्म…


एगो नया भोजपुरी चैनल हमनी भोजपुरिया – Anjoria\nJan 13, 2011 टीवी चैनल, भोजपुरी, हमनी भोजपुरिया\nभोजपुरी के बढ़त लोकप्रियता देखत एह भाषा में चैनलो के संख्या बढ़े लागल बा. महुआ टीवी, संगीत भोजपुरी, मैजिक टीवी, हमार टीवी, का बाद अब हमनी भोजपुरिया नाम के टीवी चैनल के शुरुआत होखे जा रहल बा. हमनी भोजपुरिया के चलावे वाली कंपनी एचवी इन्टरटेनमेंट प्रा॰लि॰ के जीएम संजय कुमार का हवाले से ओकर मुख्य जनसंपर्क अधिकारी रंजन सिन्हा खबर दिहले बाड़न कि एह चैनल के शुरुआत जल्दिये होखे जा रहल बा. चैनल के खासियत बतावत कहल गइल बा कि चैनल का कार्यक्रम में भोजपुरिया माटी के खूशबू रही आ भोजपुरी सभ्यता संस्कृति के बाति होखी बालीवुड के तड़का मरला बिना. चैनल के कोशिश बा कि एकर कार्यक्रम स्थानीय कलाकारन से तइयार करावल जाव आ एही दिशाईं ओकर काम चल रहल बा. अधिकतर कार्यक्रम के शूटिंग बिहारे में करावल गइल बा.\nचैनल के सूचना में बतावल गइल बा कि ओकरा कार्यक्रम के निर्माण में अपूर्वा फिल्म्स के संजय सिन्हा आ मोनिका सिन्हा समेत राजेश राज, उमेश सिंह, धीरज कुमार, महेन्द्र कुमार, मिली श्रीवास्तव, कुन्दन किशोर, डॉलर पटेल, साहिल मिश्रा, अर्जुन सिंह, राकेश भदौरिया, विनोद कुमार, अनिकेत मिश्रा वगैरह निर्माता निर्देशक लोग के जोड़ल गइल बा.\nबाकिर सूचना में अबहीं एकर संकेत नइखे दिहल गइल कि चैनल के वितरण कवना माध्यम से होखी. अबहीं ले बहुते डिश टीवी सेवा में भोजपुरी के बाकी चैनल शामिल नइखीं हो पावल सँ. महुआ चैनल बिग टीवी आ टाटा स्काई के ग्राहकन खातिर उपलब्ध बा जवना चलते ओकर दर्शक सुविधा से चैनल देख पावेलें. एहू पर ध्यान दिहल जरुरी बा काहे कि अखबार निकालल ओतना मुश्किल काम ना ह जतना मुश्किल ओह अखबार के वितरण व्यवस्था बनावल. नया नया मुर्गा के सगरी वितरक हलाल करे में जुट जालें आ पुरनका अखबारो नयका खातिर मुश्किल पैदा करेलें.


संसद में भोजपुरी क अलख | Anjoria's Weblog\nThis entry was posted in देश आ समाज, सरोकार and tagged संसद में भोजपुरी by Anjoria. Bookmark the permalink.\n1 thought on “संसद में भोजपुरी क अलख”\nचंदन कुमार मिश्र on मई 25, 2012 को 12:31 अपराह्न said:


फेसबुको छाप लिहले बाड़ी सीमा सिंह – Anjoria\nसिनेमा भोजपुरी के डांसिंग क्वीन सीमा सिंह अब फेसबुको छाप लिहले बाड़ी. भोजपुरी का संगही मराठी अउर बंगलो फिलिमन में काम करेवाली ई इस डांसिंग गुड़िया के जवने मराठी निर्माता अपना फिलिम में लिहलसि दुबारा उनुका के जरूर रिपीट करेला अपना फिलिम में. सीमा सिंह के पिछला चार बरीस से हर साल अवार्ड मिलल बा आ ऊ अनके अवार्ड हासिल कइले बाड़ी.


निरहुआ इंटरटेनमेंट के औलाद – Anjoria\nभोजपुरी सिनेमा के बदनाम कइल जाला दुअर्थी डायलाग आ फूहड़पन खातिर. अलग बाति बा कि ओहसे बेसी फूहड़पन हिन्दी सिनेमा में देखे के मिल जाई. अब भोजपुरी सिनेमा का बारे में फइलावल झूठ के तूड़े खातिर आ समाज के संभ्रांत वर्ग तक भोजपुरी सिनेमा के चहुँपावे खातिर निरहुआ इंटरटेनमेंट एगो संपूर्ण पारिवारिक फिल्म “औलाद” ले के आ रहल बा. भोजपुरी सिनेमा के पचासवाँ साल में दर्शकन खातिर ई एगो तोहफा से कम नइखे जवना में दर्शक आम घर परिवार के कहानी देख पइहे. हर वर्ग के दर्शकन खातिर एह फिल्म में भरपूर मनोरंजन मिले वाला बा. मधुर गीत संगीत, शानदार एक्शन दमदार कहानी, आ बेहतरीन अदाकारी के संगम बावे एह फिल्म में जवना के निर्देशन असलम शेख कइले बाड़े.\n“औलाद” के कलाकारन में दिनेश लाल यादव निरहुआ, प्रवेश लाल यादव. पाखी हेगडे, शुभी शर्मा, अवधेश मिश्रा, मनोज टाईगर, गोपाल राय, संजय पाण्डेय, एयाज खान, संतोष श्रीवास्तव, अनिल यादव, तेज सिंह, हीरा यादव, ए के राज, पूनम पाण्डेय, आ किरण यादव के नाम शामिल बा. कहानी के के सिंह के लिखल, गीत प्यारेलाल यादव कवि जी आ श्याम देहाती के, संगीत राजेश रजनीश के, छायांकन अकरम खान के आ संपादन जितेन्द्र सिंह जीतू के बा.\nफिल्म के शूटिंग आजमगढ़ के मनोरम लोकेशन पर भइल बा आ अब पोस्ट प्रोडक्शन के काम चल रहल बा.\nAulad of Nirahua Entertainment


आखिर में ललकी साड़ी उघार होइए गइल – Anjoria\nJan 17, 2015 जेवियर मोरो, दि रेड साड़ी, सोनिया गाँधी\nस्पेनिश लेखक जेवियर मोरो के लिखल किताब ‘दि रेड साड़ी’ के पिछला सरकार का जमाना में कांग्रस भारत में प्रकाशित ना होखे दिहलसि. सोनिया गाँधी के जीवन के कहानी के नाटक का तरह लिखल एह बयान का बारे में लेखक के दावा बा कि किताब में लिखल सगरी बात सचाई पर आधारित बा. बाकिर कांग्रेस ना चाहत रहुवे कि लोग के सोनिया गाँधी के बारे में सचाई के जानकारी होखो तबहिए शायद एह किताब के अतना तगड़ा विरोध भइल कि लेखक महीनो आपन ई मेल खोले के हिम्मत ना कर पवलें कि पता ना कवन कवन धमकी उनकर इन्तजार करत होखी.\nस्वाभाविक बा कि एह पृष्ठभूमि में ओह किताब का बारे में जाने के रुचि अधिका लोग के हो जाई आ लोग ओह किताब के एक बेर पढ़ल जरूर चाही कि आखिर ललकी साड़ी का पीछे कवन बाति बा जे ओकर अतना जोरदार विरोध भइल रहे. कांग्रेसी लोग स्पेनिश दूतावास का सोझा प्रदर्शन कइले रहन कि किताब छपे मत दिहल जाव.\nएगो संवाददाता से बतियावत जेवियर मोरो कहलन कि पता ना काहे कांग्रेसी सोनिया गाँधी के रोबोट बनावे पर लागल रहेलें. सभे ई साबित करे में लागल बा कि सोनिया हिन्दुस्तानी हई. लोग साँच बात के झूठियावे में लागल बावे. मानल जाव कि ऊ हिन्दुस्तान पर राज करत रहली बाकिर रहली त आखिर इटालियने आ इटालियने रहबो करीहें.\nसबले खास बात ई बा कि लेखक सोनिया के प्रशंसक हउवन आ सगरी बात तथ्य पर लिखले बाड़न. साँच बा कि शादी का बेरा सोनिया के बाप कहले रहलन कि तोरा के बाघ के खिया दीहें स. सोनिया कवनो राजघराना के राजकुमारी ना होके एगो साधारण इटालवी परिवार के लड़की रहली जे एयर होस्टेस बने के सपना देखले रही बाकिर बन गइली हिन्दुस्तान के शासक.\nमोरो बतवलन कि कांग्रेसियन के सबले बेसी विरोध रहल एह बात पर कि इमरजेन्सी का दौरान ऊ राजीव आ अपना बेटा बेटी समेत देश छोड़ देबे के चाहत रहली. एक जगह एगो काल्पनिक बातचीत के चरचा बा जहाँ इन्दिरा गाँधी के मौत का बाद जब राजीव पीएम बनलन त सोनिया पूछत बारी कि ‘ई का करत बाड़ऽ.’ मोरो के डर बा कि कहीं उनकरो हाल स्पेनिश लेखक सलमान रश्दी जइसन मत हो जाव. बाकिर उनका इहो भरोसा बा कि हिन्दुस्तान लोकतांत्रिक देश ह. कहलन कि चार्ली हेब्दो प्रकरण का बाद कवनो किताब के विरोध ओह देश आ ओकरा सगरी प्रणाली ला नुकसानदेह साबित होखी.\nकहलन कि सोनिया के एगो व्यक्ति का रूप में पसन्द करेलें बाकिर ओकरा के ना कर सकसु जवन सोनिया उनका किताब साथे कइली.


छठ पूजा पर रिलीज होखी अभय सिन्हा के ‘इंसाफ’’ – Anjoria\nछठ पूजा पर रिलीज होखी अभय सिन्हा के ‘इंसाफ’’\nभोजपुरी सिनेमा के मशहूर निर्माता अभय सिन्हा के चर्चित फिल्म ‘इंसाफ’ के प्रदर्शन महान लोकपर्व छठ पूजा का शुभ अवसर पर 1 नवम्बर से बिहार में कइल जाई. यशी फिल्मस प्रा. लि. के बैनर तले बनल एह फिल्म में पहिला बेर भोजपुरी के दूगो गायक सुपरस्टार्स मनोज तिवारी आ पवन सिंह एक साथ नजर अइहें. फिल्म में संगीता तिवारी, कृषा खंडेलवाल, उर्वशी चौधरी, अवंतिका, सिद्धार्थ राय, रवि उज्जैन, अनुप अरोड़ा, संतोष श्रीवास्तव, दीपक सिन्हा, प्रिया पाण्डेय, विनोद मिश्रा, रवि बल, सत्य प्रकाश, जय प्रकाश आ गजेन्द्र चौहान के प्रमुख भूमिका बा.\nफिल्म के कथा पटकथा लेखन आ निर्देशन अजय श्रीवास्तव कइले बाड़न, अजय श्रीवास्तव के कहना बा कि ‘‘इंसाफ’’ एगो समगर परिवारिक मनोरंजन देबे वाली फिल्म ह जवना में देखावल गइल बा कि ‘‘इंसाफ’’ कबो कबो अपननो के मूड़ी कटवा देले. एह फिल्म में मनोज तिवारी आ पवन सिंह भाई का भूमिका में बावे लोग. फिल्म के ऑडिया टी-सिरीज जारी कइले बा. गीतकार अशोक कुमार दीप आ बिनय बिहारी, संगीतकार विनय बिहारी, संवाद लेखक संवाद मनोज कुशवाहा, आ कार्यकारी निर्माता अंजनीकांत श्रीवास्तव आ मनोज कुशवाहा हउवें.\nदीपक सावंत का गंगादेवी में निरहुआ-पाखी


खण्डाला में शूट भइल ‘मल्ल युद्ध’ के एक्शन – Anjoria\nजबरदस्त एक्शन आ नया कहानी पर बनल फिल्म ‘मल्ल युद्ध’ में पहिला बेर भोजपुरी दर्शक हेलीकॉप्टर से शूट भइल एक्शन देखीहे. भोजपुरी फिलिमन के सुपर स्टार रवि किशन, शुभम तिवारी, रानी चटर्जी, कोमल ढिल्लन आ कुणाल सिंह के मुख्य भूमिका वाली एह फिल्म के एक्शन सीन पिछला दिने खंडाला में शूट करावल गइल आ उहो हेलीकॉप्टर से ! एक्शनो अतना खतरनाक लउकी परदा पर कि लोग के सांस रूके लागी.\nOne thought on “खण्डाला में शूट भइल ‘मल्ल युद्ध’ के एक्शन”\nSujata Surve कहते हैं:\nअगस्त 19, 2011 को 5:37 अपराह्न पर\nab darshkon ko bewkoof banana chhodiye…. hum itne bhi bewkoof nahi hain ki surve form house ko na pahchan sake…. surve form house ko khandala bata kar aap log kise bewkoof banana chahte hain…


लोक कवि अब गाते नहीं – आखिरी कड़ी – Anjoria\nबीसवाँ कड़ी में भोजपुरी के दुर्दशा पर लोक कवि के दुख पढ़ले रहीं अब पढ़ीं एह उपन्यास के आखिरी कड़ी …..\nअबहीं ठीक से भोर भइलो ना रहल कि लोककवि के फोन के घंटी बाजल. फोन उहे उठवलें. बाकिर ओने के बात सुनते सन्न रह गइलें. रात के नशा उतर गइल. चेयरमैन साहब के हार्ट अटैक भइल रहे. भागल-भागल लोक कवि उनुका घरे चहुँपले तब ले चेयरमैन साहब सांस छोड़ चुकल रहलें.\nचेयरमैन साहब के मजल में बड़हन भीड़ जुटल. कमोबेस सगरी राजनीतिक पार्टियन के लोग, हर तबका के लोग ओहमें शामिल रहे. अमीर, गरीब, अफसर, चपरासी, नेता, कलाकार, पत्रकार के ना रहल दोसरका दिने भइल श्रद्धांजलिओ सभा में सभे आइल. अधिकतर लोग औपचारिक ना हो पावल. कमोबेस सभे कवनो ना कवनो संस्मरण सुनावल जवना में चेयरमैन साहब झांकत रहलें. लोक कवि कवनो संस्मरण ना सुनवलें. बस अतने भर कहलें, ‘लखनऊ में विधायक जी हमरा के ले अइलें आ उनुका बाद हम चेयरमैने साहब के शरण में रहनी. गरीबी में हमरा के कुरता पायजामा पहिनावत रहले. खाना खिआवसु. बहुते प्यार से. ऊ हमार अइसन गार्जियन रहलें जे जब चाहे हमरा के डांट सकत रहलें, दुत्कार आ दुलार सकत रहलें. कुछउ कह सकत रहलें, कवनो समय, कतहियों हमरा के बेइज्जत कर सकत रहलें. कतहियों. कबहियों हमरा के अपना कपार पर बइठा सकत रहलें. हमरा के मान, सम्मान दे दुलरा सकत रहलें. उनुका ला हमरा जिनिगी में पूरा छूट रहुवे. हमार अनेके दुख बँटलन, हमार अनेके सुख छीनले, अनेके सुख दिहलें. हरदम हर मोर्चा पर हमार मदद करत रहलें. काहें से कि ऊ हमार गार्जियन रहलें.’ कहत-कहत लोक कवि फफक के रो पड़ले. आगे ना बोल पवलें जब कि ऊ बहुत कुछ बोलल चाहत रहलें. बाकिर उनकर रुलाई रुकत ना रहुवे, उ करबो का करतन?\nकुछ दिन उनकर बहुते उदासी में गुजरल. रिहर्सलो वगैरह बंद कर दिहलें. बाकिर जल्दिए ऊ चेयरमैन साहब के गम से उबर गइले. प्रोग्राम रिहर्सल सब शुरू हो गइल. ऊ फेर से गावे लगले, ‘साड़ी बता रही है, खींची कहीं गई है/लाली बता रही है, लूटी कहीं गई है. ’\nहँ, लेकिन ऊ चेयरमैन साहब के भुलइले ना. ऊ उनकर चरचा गाहेबगाहे चलावत रहसु. खा़स कर जब उनका से कवनो गलत फैसला हो जाव आ केहू टोके त ऊ लगभग आह भरत कहतें, ‘का करीं गलत-सही बताए वाला चेयरमैन साहब त अब रहले ना. का करीं हो गइल गलती!’ बाकिर धीरे-धीरे चेयरमैन साहब के सलाहकार वाली भूमिका ऊ ठाकुर पत्रकार सम्हार लिहले. लेकिन दिक्कत ई रहे कि चेयरमैन साहब जइसन अनुभवी ऊ ना रहलें. धीरज ना रहल उनका में. कई बेर रौ में बह जासु त कई बेर जिद में अड़ जासु. दोसरे, जइसे चेयरमैन साहब कलाकार लड़कियन के देखते बहे लागत रहलें ओहू से कहीं अधिका ई ठाकुर पत्रकार बहे लागे. चेयरमैन साहब लड़कियन संगे नोचा-चोथी, पकड़ा-पकड़ी, बतियावे वतियावही ले सीमित रहसु बाकिर ई पत्रकार हर समय लड़िकियन के सुता लेबे के जिद पर अड़ जाव. आ ऊ निशा तिवारी के टीस में बलबलाए लागे. कहे, ‘का-का ना कइनी हम रउरा ला बाकिर रउरा एगो निशा ना कर पवनी हमरा ला?’ इशू बना लेसु. एही सब बातन के ले के लोक कवि आ उनुका में आए दिन ठन जाव. काहें कि लोक कवि एह बात के पसंद ना करत रहलें. पत्रकार प्रतिवाद करे, ‘का सब सती सावित्री हईं सँ?’\n‘हम ना जानीं कि सब सती सावित्री हईं कि रंडी. बाकिर एहिजा ई सब ना हो पाई बाऊ साहब. ’ लोक कवि कहसु, ‘वइसही पीठ पीछे लोग हमरा के लवंड़िया सप्लायर कहते रहेला. लेकिन हम ई सब आंखि का सोझा ना होखे देब.’\n‘का रउरा खुद एह लड़िकियन के ना सुताईं?’\n‘सुताइलें. ’ लोक कवि बिफरले, ‘बाकिर जबरदस्ती ना जइसन कि रउरा चाहत बानी.’ ऊ जोड़तन, ‘अब जमींदारी ना रहल बाऊ साहब. आ फेर ई शहर ह. बदनामी होला!’\n‘अच्छा रउरा सुताईं त बदनामी ना होखे आ हम सिरिफ सुतावे के बात करीं त बदनामी हो जाला?’\n‘हँ होला. ’ लोक कवि कहतन, ‘रउरा में भसोट बा त जाईं लड़िकी के सड़क पर पटाईं फेर ऊ जाए त जहां चाहीं ले जा के सुताईं. बाकिर हमरा हियाँ बइठ के ना त पटाई, ना सुतावे वुतावे के बात करीं. बतियाबे के बा त हमरा से बतियाईं, दारू पीहिं, खाईं पीहिं, मौज करीं. बाकिर लड़िकियन वाला खेल मत करीं. दुनिया भर पड़ल बा छिनार लड़िकियन से. जाईं कहीं आ जोर आजमाइश कर लीं. बाकिर एहिजा ना.’\nखूबसूरत डांसर्स सचहुँ लोक कवि के जी के जंजाल बन चलल रहली सँ. उनुका लगे आवे वाला अफसर, नेता भा धनाढ्य किसिम के लोग आवे आ अकसरे बाते बात में घुमा फिरा के लड़िकियन के चर्चा चला देव. ऐन लड़िकियन का सोझा लोक कवि बहुते बेरहमी से ओहलोग के इशारा भरल बात के दबोच लेसु. कहसु, ‘अब रउरा एहिजा से चलीं.’ लेकिन दारू चढ़वले लोग लड़िकियन का फेर में लागले रहे. एक बेर हालैंड से एगो आयोजक अइले इंडिया घूमे. लखनऊ लोक कवि का लगहूं अइले. बाते बात में अमरीकन लड़िकियन के चर्चा चला दिहलें. बोलले कि, ‘ओहिजा त पांच लाख लेबेली सँ.’ लोक कवि बात समुझतो लगातार टारत रहले. बाकिर हालैंड निवासी के सुई बेर-बेर, ‘पांच लाख लेबेली सँ!’ पर अटक जाव. आ आखिरकार ऊ दारू के मेज पर एक लाख रुपिया अइसहीं निकाल के राख दिहलें. लोक कवि भड़कले, ‘ई का ह?’\n‘कुछु ना राख लीं!’\n‘काहें कवनो पोरोगराम के बयाना ह का?’\n‘ना. वइसहीं राख लीं.’\n‘का समुझीलें भाई रउरा?’ लोक कवि बिगड़ गइलन. बोलले, ‘जाईं एहिजा से आ आपन रुपिया उठाईं. डालर में बदलवाईं आ अमरीका चल जाईं.’\n‘रउरा नाराज काहे होखत बानी सर?’ हालैंड निवासी बुदबुदाइल.\n‘बस, अब रउरा एहिजा से चल जाईं!’\n‘हम रउरा के एतना प्रोग्राम दिअवनी आ रउरा ….!’\n‘मत दिवाईं पोरोगराम अब आ बस.’ लोक कवि गरजले, ‘निकल जाईं एहिजा से!’\nअइसहीं एक बेर एगो ब्लाक प्रमुख अइले. ठेकेदारी करत रहलें. लोक कवि के जिला के रहले. पइसा बहुते कमा लिहले रहन. लोक कवि के प्रोग्रामो जब तब करवावते रहसु. लखनऊ आइल रहले विधायकी के टिकट जुगाड़े. लोक कवि के सिफारिश चाहत रहले. लोक कवि सिफारिश करियो दिहलन आ उम्मीद का लगभग आश्वासन मिल गइल टिकट के कि चुनाव के ऐलान होखे दीं टिकट राउर पक्का बा. ऊ मारे खुशी के लोक कवि के घर मिठाई, फल आ शराब के बोतलें लिहले आ धमकल. लोक कवि रिहर्सल में रहले. डांसरो रहली सँ. बाकिर ब्लाक प्रमुख के आवते लोक कवि रिहर्सल रोक दिहले. जिला के रहले से उनुका के आपन ई कैंप रेजीडेंस ऊपर से नीचे ले देखवलें. ख़ातिर बातिर कइले. फेर उनुका इच्छा पर उनकरे शराब के बोतल खोल दिहले. आदमी भेज के होटल से मुर्गा, मछरी मंगववले. लड़िकी परोसली सँ. अब ब्लाक प्रमुख दु तीन पेग बाद स्टार्ट हो गइले. सीधे-सीधे ना, तनी का पूरा-पूरा घूमा के. ऊ चर्चा लोक कवि के एह कैंप रेजीडेंस के करत रहलें बाकिर आंख लड़िकियन पर गड़ल रहे. कहे लगले, ‘लागत बा एह मकान के तुड़वावे के पड़ी!’ बाकिर लोक कवि उनुकर बात अनसुनी कर गइले. लेकिन ऊ स्टार्ट रहले, ‘लागत बा एह मकान के तुड़वावे के पड़ी!’ आ जब हद हो गइल, ‘तुड़वावे के पड़ी!’ के तो लोक कवि पूछिए लिहले, ‘काहे तुड़वावे पड़ी?’\n‘बहुते बेढंगा बनल बा. फेर से बनवावे खातिर तुड़वावे पड़ी.’\n‘के तुड़वाई? के बनवाई?’\n‘अरे भाई हम जिंदा बानी.’ ऊ एगो लड़िकी के लगभग भर आंख ऊपर से नीचे ले घूरत बोलले, ‘हमही तोड़वाइब, हमही बनवाइब.’ ऊ बहकले, ‘एतना हैसियत त बा हमार.’\n‘बाकिर कवने खुशी में?’ लोक कवि तनिका मिठास घोरत बाकिर बिफर के बोलले.\n‘बस हमार मन.’\n‘पता बा केतना पइसा खरच होखी?’\n‘अरे जवने पचीस-पचास लाख खरच होखी हम करब.’\n‘अइसन-अइसन पता ना कतना बेढंगा मकान बाड़ी स एह मुहल्ला में कवना-कवना के तूड़वा के बनवाइब?’\n‘हम त बस राउर मकान तूड़ब आ राउर मकान बनवाइब.’ ब्लाक प्रमुख बहकत एगो लड़िकी के लगभग आंखे-आंख में बोलावत बोलले.\n‘तू सब एहिजा का करत बाड़ू? चलऽ लोग एहिजा से. ’ लोक कवि लड़िकियन से बोलले, ‘अब काल्हु अइह.’\n‘रउरा बहुते नीक गाइलें.’ ब्लाक प्रमुख लड़िकियन के गइला का बादो बात के लाइन पर ले आवत बाकिर मेहराइल स्वर में लोक कवि से बोलले, ‘जान निकाल लिहिलें.’\n‘जान हम ना ई लड़िकी निकालेली सँ.’ लोक कवि उनुका के टारत बोलले.\n‘नाहीं. सचहू रउरा बहुते नीक गाइले.’ ऊ बहक के बोलले, ‘कलेजा काढ़ लीलें.’\n‘त गाईं अबहियें हम?’ लोक कवि तंज करत बोलले, ‘जान निकली अबहिये राउर?’\n‘बिलकुल!’ ब्लाक प्रमुख बोलले, ‘बाकिर एगो शर्त के साथ कि संगही डांसो होखे.’\n‘हँ, हँ डांसो होखी.’ लोक कवि दू गो लड़िकन के आवाज दे के बोलवले आ कहले कि ‘ई नचीहें सँ, हम गाएब. शुरू करीं?’\n‘का लोक कवि जी, रउरो मजाक करीले.’ ऊ कहले, ‘अरे सोनपरियन के नचाईं!’\n‘ऊ सब त चल गइली सँ. ’\n‘चल गइली सँ?’ ब्लाक प्रमुख अइसे बोललन जइसे उनकर सबकुछ लुटा गइल होखे, ‘सगरी चल गइली सँ. सचहु?’\n‘त अउर का?’ लोक कवि कहले, ‘हम गाना सुनाईं आप के?’\n‘अब रउरा का सुनाएंब. ’ ब्लाक प्रमुख बोलले, ‘सोनपरियन के डांस का साथे गाना सुने के तुक रहुवे. अब त हम राउर गाना रउरा कैसेट से सुन लेब.’ कह के ऊ उठ खड़ा भइलें. बिल्डिंग तुड़वा के बनवावे वाली बतियो बिसार गइले. लोक कवि उनुका के अगियाइल आँखिन देखले आ बहुते खिन्न भाव से विदा कइले.\nई आ अइसने तमाम प्रसंगन के देखत झेलत लोक कवि के दिन हंसी खुशी से गुजरते रहुवे कि एगो रोड ऐक्सीडेंट में ऊ ठाकुर पत्रकारो चल बसल. अबही चेयरमैन साहब के गम ऊ भुलाते रहले कि हई एगो अउर गम नत्थी हो गइल. लेकिन चेयरमैन साहब जतना बड़ गम ई ना रहे, तबो मन में टीस त रहले रहे. जवने हो एने-ओने संपर्क के उनकर एगो मजबूत सूत्र उनुका से छीना गइल. अख़बारन में पब्लिसिटीओ के वाहक रहले ऊ पत्रकार जे एके साथ कईएक अख़बारन में लोक कवि के ख़बर छपवा देत रहले. कार्यक्रमों में ऊ मददगार रहत रहले. लेकिन एकरो के नियति मान के लोक कवि ख़ामोश हो गइले. बाकिर जब उनुकर ख़ास मिसिराइनो चल बसली त ऊ एकदमे टूट गइले.\nमिसिराइन जे उनुका एगो सहकर्मी के पत्नी रहली बाकिर कहही भर के. असल में त ऊ लोक कवि के जीवन संगिनी रहली. मिसिराइन उनुका लखनऊ के शुरुआती जीवन में मिठास घोरले रही. उनुका संघर्ष का दिन में ऊ मिसरी जस बन के उनुका मन में फूटल रही. ठीक वइसही जइसे गांव में अपना लड़िकाईं उमिर में धाना उनुका जिनिगी में मिठास घोरले रही, बाकिर ऊ त थोड़ देर वाली मिठास रहली, बचपना रहल. मिसिराइन के मिठास स्थाई रहल. रहली त ऊ फोर्थ ग्रेड कर्मचारी के पत्नी बाकिर लोक कवि कहसु कि ऊ विचारवान रहली, कवनो पढ़ल लिखल बुद्धिजीवी जइसन. बाकिर नियति उनुका के चपरासी के बीवी बना दिहलसि आ भाग लोक कवि का सा्थे लगा दिहलसि. ऊ कहसु कि मिसिराइन हमरा के सजवली-संवरली, छीटाए से बचवली. भूखे सूते ना दिहली. आपन परिवार त हम बाद में लखनऊ ले अइनी बाकिर पहिला परिवार लखनऊ में हमार मिसिराइने के परिवार बनल. आगा बतावत लोक कवि चुपा जासु. बाकिर चेयरमैन साहब जइसन लोग कबो मजाक में त कबो आरोप लगा के कहस कि मिसिराइन के सगरी बच्चा लोके कवि के हउवें, मिसरा के ना. एहूमें से दू गो बेटी रहली सँ. एहनी के बिआह शादी के खरचा वरचा जब लोक कवि खुले आम उठवले त ई बात जवन दबल ढंकल रहुवे सबका सोझा आ गइल. इहाँ ले कि मिसरा के लड़िको के शादी धूम धाम से लोके कवि करवले. एहू शादी में लोक कवि आगे-आगे रहले आ मिसिर जी पीछे-पीछे.\nएक बेर चेयरमैन साहब से बाते बात में केहू पूछ लिहल, ‘मिसरा कइसे जानत समुझत ई सब बरदाश्त करेला?’ चेयरमैन साहब जइसन मुहफट आदिमीओ एह सवाल पर चुप रह गइल. बहुते खरकोंचला पर ऊ कहले, ‘लोक कविया के ई प्राइवेटे ना पारिवारिको मामिला ह से हम कुछ ना बोलब.’ ऊ एगो पुरा जुमलो ठोंकले, ‘पर्सनल इज पॉलिटिक्स.’ बाकिर सवाल पूछे वाला एह जुमला के समुझ ना पवलस आ ई सवाल बेर-बेर दोहरावत रहल त चेयरमैन साहब बऊरा के बोलले, ‘त हे गांडू ई बतिया बेर-बेर हमरा से काहें पूछत बाड़ऽ? गांड़ में दम बा त जा के लोक कवि भा मिसरा भा मिसिराइन से पूछ. हमरा से जाल बट्टा फइलावत बा.’ ऊ आदमी तब चुप लगा गइल रहे.\nबाकिर मिसिराइन के मरला का बादो लोक कवि मिसिराइन किहां आइल गइल ना छोड़ले. जब ऊ लखनऊ में होखस त बिना नागा सबेरे साँझ मिसिराइन का बचवन का बीचे होखस. मिसिराइन के बचवन के नाती पोतनो से ऊ ओही दुलार ओही प्यार से पेश आवस जइसे मिसिराइन से पेश आवत रहले.\nआ मिसरा जी?\nमिसरा जी के ना त मिसिराइन के जीयते जी कवनो एतराज रहे ना मरला का बादो कवनो ऐतराज भइल. अजबे माटी के बनल रहले मिसरा जी. लोग फुसफुसइबो करे बाकिर मिसरा जी के कान पर जूं ना रेंगे. त लोक कविओ उनका बचवन के पढ़ावे लिखावे, पाले पोसे, बिआहे गवनवे में कवनो कसर ना छोड़ले. मिसिराइन के बेटियनो के ऊ सरकारी नौकरी लगवा दिहले. एगो दामादो के. मिसिराइन के एगो बेटी के दिलचस्पी गावे बजावे रहल. नौकरी लागे से पहिले एक बेर दबल जुबान उहो कलाकार बने के बात कहलसु त लोक कवि भभक उठले. ओकरा के त ऊ कुछ ना कहले बाकिर मिसिराइन से आहिस्ता से बोलले, ‘रंडी बनावल चाहत बाड़ू का बेटिया के?’\nत फेर मिसिराइन प्रतिवाद कइली, ‘सगरी कलाकार त अइसन ना होले?’ ऊ लता मंगेशकर तक के नाम ले बइठली. बोललीं, ‘एह लोग के त ईज्जत मिलल बा.’\n‘केहू के नइखे मिलल ईज्जत सम्मान.’ ऊ कहले, ‘आ फेर लता मंगेशकर त तपस्विनी हईं. कर पाई तपस्या बेटिया तोहर?’ लोक कवि के मंशा देख मिसिराइन चुप लगा गइली. बेटियो फेर कबो कलाकार बने के बात ना उठवलसि.\nलेकिन लोक कवि अपना बीवी के एगो बेटा के कलाकार बने से ना रोक पवले. हालां कि ऊ अपना बीवी के तीनों बेटवन के जवन जहाँ ले पढ़ल पढ़वले. दू गो के नौकरीओ लगवा दिहले क्लर्क वाली. आ तिसरका के ऊ इंजीनियर बनावल चाहत रहले. ऊ बी.एस.सी. ले त पढ़ल लेकिन कलाकार बने के धुन ओकरा में बीच पढ़ाई समा गइल. बहुत रोकले, बहुत समुझवले लोक कवि ओकरा के बाकिर ऊ ना मानल. लोक कवि कहबो कइले कि, ‘बी.एस.सी. पढ़ियो के हमरा तरह नचनिया गवइया मत बनऽ. केतनो आगा बढ़ जइब तबो लोग तोहरा के नचनिया पदनिया से बेसी ना समुझी!’ तबहियों ऊ ना मानल. पहिले चोरी छुपे, फेर खुल के सामने आ गइल.\nलोक कवि हार गइले.\nओ आपने गाना कोट करस आ कहसु, ‘जे केहू से नाईं हारल ते हारि गइल अपने से.’ फेर ऊ कहसु, ‘त हमहूं हार गइनी.’ एहतियातन ऊ एतना जरूर कर दिहले कि एह छोटको बेटवा के सचिवालय में चपरासी के नौकरी लगवा दिहले. कि अगर गावे बजावे से एकर पेट ना भरे त नौकरिया त रही नू. एक आदमी पूछबो कइल कि, ‘बी.एस.सी. पास रहे त चपरासी के नौकरी काहे लगववनी?’\n‘त का कलक्टर के नौकरी दिलवा देतीं?’ लोक कवि बोलले, ‘एह बेरोजगारी में इहो नौकरी एह नचनिया गवईया के मिल गइल ई का कम बा. नाहीं हमरा मर गइला का बाद साला भूखों मरी ई चिंता त ना रही. एकर परिवार त कष्ट में ना रही!’\nलोक कवि के लड़िका पहिले लोक कवि के चेलवने के टीम में जब तब गावे. बाकिर बाद में जब सब क ध के ऊ हार गइले आ लड़िका तबहियों ना मानल त ऊ कहले, ‘हमरा चेलवन के नौकरी बजावेले? चल अपना टीम में गाव बजाव.’ त ऊ लोक कविए के टीम में गावे बजावे लागल. बाकिर बाद में गावे बजावे में कम टीम के मैनेजरी के काम में ओकर मन बेसी लागे लागल. लड़िकियन के छांट बीनो में ऊ लागल. कई बेर त का होखे कि एके लड़िकी पर बाप बेटा दुनु रियाज मारे लागस. बाकिर दुनु एक दोसरा से लुका छिपा के. लड़िकीओ बाप से पइसा अईंठ सँ आ बेटा से जवानी भोग सँ. इहो चरचा अब कलाकारन का बीच आम हो चलल रहे बाकिर लोक कवि आ उनकर बेटा एह बातन पर कान ना देस भा जानत बूझत शुतुरमुर्ग बन रेत में मूड़ी लुका लेस.\nकेहू लोक कवि भा उन का बेटे पर लगाम लगावे के बातो करत डेराव. बात करे त टीम से बाहर. एहसे सभे चुप-चुप रहे आ चेयरमैन साहब के याद करत कहे, ‘चेयरमैन साहब ज॓ जीयत रहते त ऊ एह अनेति के रोक सकत रहले.’\nअब आए दिन इहो होखे लागल कि टीम मैनेजरी का रुतबे में लोक कवि के लड़िका कलाकारन संगे मनमानी आ बदसुलूकीओ पर आ गइल रहे. गँवे-गँवे बात अइसन विस्फोटक बन गइल कि कलाकार सब लगभग बगावत करत एगो यूनियन बना लिहले. घंटा आ किलोमीटर का हिसाब से ऊ मेहनताना मांगे लगले. लोक कवि के दिमाग घूम गइल. ऊ समझ गइले कि एह असंतोष के अगर तुरते ना दबवले कवनो तरकीब से त धंधा त चउपट! अइसन समय उनुका चेयरमैन साहब के बहुते याद आइल कि ऊ रहतें त कुछ ना कुछ तरकीब जरूर भिड़वते आ कुछऊ ना होखीत एहनी से. तबहियों लोक कवि हार ना मनले. बतियावे ला दू तीन गो कलाकारन के बोलवले. पूछले कि, ‘हमरा टीम में रहि के महीना में नाहियों त पांच सात हजार रुपिया त कमाइए लेत बाड़ऽ लोग?’\n‘हँ, उ त बा.’ तीनों एक साथ बोलले.\n‘अबहीं दू महीना बाद बिदेसी दौरा पर निकले के बा. ओहिजा पोरोगराम करे, आवे जाए में दस बारह दिन लागी आ रुपिया भेंटाई महज बीस-बीस, पचीस-पचीस हजार. तबहियों चलबऽ लोग?’\n‘बिलकुल गुरु जी!’\n‘चुप्प भोसड़ी वाले. ’\n‘का भइल गुरु जी?’\n‘अरे तोहनी का जवन किलोमीटर, घंटा वाला रेट लगवले बाड़ ओकरा हिसाब से त एक लाख रुपिया से अधिका त तोहनिए के देबे के चाहीं हमरा. आ एतना त हम दे ना पाएब.’ ऊ कहले कि, ‘जहाजो के टिकट कटाईं, ओहिजा रहे, खाए, घूमे के बंदोबस्तो करीं. तब त डेढ़ो दू लाख में एगो कलाकार ना ले जा पाएब!’ ऊ बिगड़ले, ‘मतलब पोरोगराम बंद कर दीं आ तोहनी के गांड़ पर लात मार के भगा दीं एहिजा से. ’\n‘ना गुरु जी!’\n‘अब रउरे बताईं!’\n‘हम कुछ ना बताएब.’ ऊ कहले, ‘तुहीं लोग खुद सोच ल! हमार का? हम त ढपली बजा के अकेलहू बिरहा गा लेब. तू लोग अपना रोजी रोटी के सोच ल!’\n‘गलती हो गइल गुरु जी! कह के सभ जने लोक कवि के गोड़ पर गिर पड़ले. लोक कवि तीनों के पीठ थपथपवले. बोलले, ‘चलऽ भगवान सद्बुद्धि देस तोहरा लोग के. आ तोहरे लोग जस अउरिओ के!’\n‘जी गुरु जी!’ ऊ सभ विनयवत बोलले.\n‘तुहीं लोग सोचऽ कि हम कतना संघर्ष आ जोड़ जोगाड़ का बाद तनिका नाम दाम कमइले बानी, टीम खड़ा कइले बानी.’ ऊ कहले, ‘हमनी का कलाकार हईं, सूदखोर ना कि दिन के हिसाब से, घंटा आ किलोमीटर के हिसाब से पइसा तय करीं.’ ऊ कहले, ‘ई य कवनो कला में संभव नइखे. बड़को-बड़का भलही पइसा अधिका लेबेले बाकिर खुल्लमखुल्ला अइसन ना करसु!’ लोक कवि पलटत बोलले, ‘ई कवन तोहनी के बुद्धि ख़राब करत बा? तोहन लोग के कलाकार के मारत बा?’ तीनों एह पर कुछ ना बोलले. एक चुप त हजार चुप. आखिरमें लोके कवि ख़ामोशी तूड़ले. कहले, ‘घरे जा लोग. ठंडा दिमाग से सोचऽ. फेरू बतावऽ!’\nतीनों चल गइले.\nलोक कवि ई त जान गइले कि यूनियन का नींव में इहे तीनों बाड़ें बाकिर चुप ना लगवले. साम-दाम, दंड, भेद सगरी उपाय लगवले आ चार दिन का भितरे यूनियन के चित्त क के एह तीनों के टीम से बाहर कर दिहले.\nबात ख़तम हो गइल. बाकिर लोक कवि निश्चिंत ना भइले. अउरी चौकन्ने हो गइले. बेटवा के हालां कि टीम मैनेजरी से तुरते ना हटवले. बोलले, ‘गलत संदेश हो जाई. सब समुझीहें कि ओहनी के खुराफात से डेरा गइल बानी.’ बाकिर धीरे-धीरे बेटवा के टीम मैनेजरी से ई कहत हटा दिहलें कि, ‘जवान बाड़ऽ, कलाकारी चमकावऽ आपन. रिहर्सल रियाज करऽ. स्टेज पर आवऽ, गावऽ बजावऽ!’ लड़िका बेमने से सही बाकिर मान गइल. ओकर बाही धीरे-धीरे लदा गइल. हालांकि लोक कवि डेराइल रहले कि कहीं बेटवे बगावत मत कर देव. जइसे अकबर से सलीम कइले रहुवे. ई बात ऊ कहसु अपना संगी साथियन से.\nबाद का दिनो में ऊ साथी कलाकारन के बेंग जइसन अइसे तउलले, अइसे चढ़वले उतरले, ऊपर नीचे कइले, पेमेंट से ले के परोगराम ले अइसे कटले छटले कि सभही जने सामान्य बन के रह गइले. केहू स्टार कलाकार, स्टार डांसर ना रह गइल. एकाध गो पुरान ‘स्टार’ लोक कवि से बुदबुदइबो कइले कि, ‘गुरु जी अब टीम में केहू स्टार नइखे, कवनो स्टार होखे के चाहीं!’\n‘काहें, हम स्टार ना हईं का?’ ऊ कहसु, ‘अब टीम में एकेगो स्टार रही आ ऊ हम रहब.’ ऊ जोड़सु कि, ‘का चाहऽतार कि आजु स्टार बना दीं, काल्हु के ई यूनियन बना लेसु आ परसों टीम के गोमती में बहा दीं? आखि़र सभकर रोजी चलावे के बा, आपन नाम चलावे के बा. ई सब कुछ डुबावे के थोड़े बा!’\n‘त अब गुरु जी रउरा पहिले का तरह फेर से गावल बजावल शुरू कर दीं.’ कवनो पुरान चेला ई कहि के लोक कवि को आइना देखावे, चिकोटी काटत उनुका के जइसे उनकर औकात बतावे के कोशिश करे.\n‘हे साले, हम ना गवनी त तू पैदा कइसे भइल?’ ओकरा तंज के मजाक में घोरत जइसे ओकरा के जूता मारस, ‘का तोहार बाप तोहरा के जनमवलसि?’ ऊ तनिका रुकस ओकरा चेहरा के भाव पढ़सु कि जूता पूरा पड़ल बा कि ना? फेर आहिस्ता से बोलसु, ‘गायकी में के जनमावल तोहरा के?’\n‘रउरा गुरु जी. ’ चेला हार के अपमान पीयत बोले.\n‘त अब हमरा गाना गावे के चाहीं तू बतइबऽ?’\n‘ना, गुरु जी!’\n‘अरे, अब पोरोगराम में सब भड़ुवा लौंडियन के कुल्हा मटकाई आ छातियन के उभार देखे आवेल त ओहिजा हम का गाना गाईँ? के सुनी?’ ऊ बोलसु, ‘लेकिन साल में चार-छ ठो कैसेट आवेला ओहमें त गवबे करीले. ओही गानन के केहू अउर से हिंदी में लिखवा के गोविंदा जइसन हीरो सुन के नाचेला त ई का ह? अरे ससुरा समुझ कि हमही गाइलें. बाकिर तू लोग साला हल्ला मचा दिहले बाड़ऽ कि गुरु जी अब ना गाईं!’ ऊ दहाड़स, ‘कइसे ना गाइलें!’\n‘त गुरु जी राउर वीडियो एलबम भा सीडी काहे नइखे मार्केट में?’ सुन के छन भर ला बेजवाब हो जासु लोक कवि. लेकिन दोसरके छन बोले लागसु, ‘एहले कि अमीरन खातिर ना, गरीबन ला गाइलें काहें कि भोजपुरी गरीबन के भाषा ह. आ गरीब आदमी सी.डी., वीडियो ना देखे, सुनेला. ’ फेर ऊ धीरे से कहसु, ‘बाकिर घबरा जिन, अनुपवा लागल बा, कुछ करी.’\n‘अब देखऽ कब करऽता?’ कहत लोक कवि लगभग हताश हो जासु.\n‘ऊ अनुपवा चार सौ बीस के चक्कर से छुट्टी ले लीं गुरु जी!’\n‘रउरा के बिकवा दी.’ कवनो चेला बोले, ‘ऊ रउरा के बेचत बा.’\n‘बहुत लोग बेच चुकल हमरा के. लेकिन हम ना बिकइनी.’ ऊ कहसु, ‘तनिका ओकरो के बेच लेबे द.’ कह के ऊ बइठकी बर्खास्त कर देसु. बाकिर उनकर चिंता बर्खास्त ना होखे.\nसाँच इहे रहे कि उनकर नाम भोजपुरी गायकी में अबहियों शिखर पर रहे. अगल बगल त छोड़ीं दूर दराज ले केहू उनका लोकप्रियता के छूवत ना लउके. तबहियों उनुका गाइकी पर पूर्ण विराम ना सही, विराम त लागिए गइल रहे. ई सचाई उहो महसूस करे लागल रहले. फेर बिहार में पैदा भइल बनारस में पढ़ लिखल एगो ब्राह्मण गायक बहुते तेजी से भोजपुरी गायकी में बढ़त लेत रहुवे. ऊ लड़िकियन के अपना कार्यक्रम में ना नचावे आ अकेलही गावे. ओकरा आवाजो में भोजपुरी वाली मिठास बसल रहे, बाकिर ऊ देवी गीत, फिल्मी पैरोडियन पर तनी अधिके आश्रित रहुवे से लोक कवि ओकरा से अधिका चिंतित ना रहले बाकिर निश्चिंतो ना रहले. केहू एह बात के छेड़े त लोक कवि कहसु, ‘बहुत भंवर हमरी राह में आइल आ देखते-देखते नदी में बिला गइल. कुछऊ ना भइल हमार.’ ऊ कहसु, ‘ई ना कि भोजपुरी गाना हमरा से बढ़िया गाए वाला लोग नइखे, हमरा से बहुते बढ़िया गाए वाला लोगो बा, अबहियों कुछ जिंदा बाड़े बाकिर मार्केट ओह लोगन के रिजेक्ट कर दिहलसि. लेकिन हम त बरिसन से मार्केट में बानी. त ई भगवान के बड़हन कृपा बा. बाकी भोजपुरिहों के प्रेम बा. जे हमार गावल गाना सुनेलें.’ ऊ ‘नथुनिया पे गोली मारे’ गीत के जिक्र करसु. कहसु, ‘जवानी में हम ई गाना गवले रहीं, हमार एगो पुरनका कैसेट में मिलियो जाई. लेकिन पटना के एगो गायक कुछ साल पहोले इहे गाना चोरा के ‘फास्ट’ क के गा दिहलसि. मार्केट में उठ गइल ई गाना. हमार त नींद हराम हो गइल. एतना उठल ई गाना कि हमरे गाना, हमरे नींद उड़ा गइल. लागल कि अब हम मार्केट से आउट हो गइनी. बाकिर लाज बाच गइल. अइसन भइल ना. भगवान के किरपा. बाकिर इहे गाना ‘अंखियों से गोली मारे’ बनि के गोविंदा पर नाच गइल. अब कहां बा ऊ पटना वाला गायक केहू जानऽता?’ लोक कवि कहसु, ‘बाकिर हम त कहीं ना गइनी. खड़ा बानी रउरा सोझा.’ हँ, लोक कवि के एह बात पर मलाल जरूर बनल रह जाव कि ऊ मार्केट में त बाड़ें बाकिर गवनई में ना.\nदिल्ली में एगो पत्रकार उनुका से पूछतो बा कि, ‘रउरा अब गावत काहे नइखीं?’\n‘गावत त बानी?’ लोक कवि जवाब देसु, ‘अबहीं एही रात रउरा सोझा गवनी ह. ’\n‘ऊ त पुरान गाना गवनी रउरा. आ रउरा कम राउर टीम के लोग अधिका गावल.’\n‘त रउरा इंटरव्यू हमरा से काहें लेत बानी? टीम से लीं ना. ’\n‘एहले इंटरव्यू लेत बानी कि रउरा अपना टीमो में बड़का गायक हईं.’\n‘मानत बानी रउरा बड़का गायक?’ लोक कवि हाथ जोड़ के उलुटे सवाल करत कहत बाड़ें, ‘चलीं, राउर बड़ी किरपा!’\n‘हँ, त हम रउरा से पूछत रहनी कि अब रउरा गावत काहें नइखीं?’\n‘गाइले!’ लोक कवि गंभीर हो गइल बाड़े आ बोलले बाड़े, ‘गाइले बाकिर ओहिजा जहाँ हमरा के ठीक से सुनल जाला.’\n‘कहां ठीक से सुनल जाला रउरा के?’\n‘बिदेस में, कैसेटन में, आकाशवाणी, दूरदर्शन आ सरकारी पोरोगरामन में. जहां दुइए चार गो गावे के होला.’ लोक कवि हताश मन से लेकिन उछाह भरल आवाज में कहतारें. फेरू तनिका तिखाई घोरत कहतारें, ‘लेकिन वीडियो अलबम अउर सीडी में ना गाइला!’ आ जइसे जोड़ऽतारे, ‘गरीब मजूर के भाषा के गायक हईं नू!’\n‘ख़ैर बात हम मंचन के करत रहीं कि पहिले त रउरा अइसन मंचो पर बहुते गावत रहीं. जनता जनार्दन के गायक रउरा हइए हईं. शायद एही से रउरा के लोक कवि नामो दीहल गइल.’\n‘ठीक कहऽतानी.’ लोक कवि कहले, ‘रउरा विद्वान आदमी हईं, सब जानीले.’\n‘लेकिन हम ई नइखीं जान पावत कि रउरा अब जनता जनार्दन के मंचन से काहे ना गाईं? रउरा खुद बताएब?’\n‘जवाब बहुत मुश्किल बा.’ लोक कवि कहतारें, ‘जवाब दे सकीलें बाकिर माफ करीं एह मसला पर हमार जवाब दीहल ठीक ना रही!’ ऊ कहे लगले, ‘भोजपुरी समाजे के ई जवाब खोज निकाले दीं.’ फेरू ऊ जोड़ऽतारें, ‘हालां कि एकरो ला केकरा फुर्सत बा?’\nइंटरव्यू ख़त्म क के लखनऊ वापिस जाए ला लोक कवि मय अपना टीम नई दिल्ली रेलवे स्टेशन पर बाड़े. ऊ सोचऽतारें कि लड़िकियन के डांस कतना भारी पड़त बा उनुका? पहिले त पोरोगरामों में लड़िकियन के डांस दू कारण से राखत रहलें. एक त खुद के सुस्ताए ला आ दोसरे, पोरोगराम के तनिका ग्लैमर देबे खातिर. बाकिर अब? अब त लड़िकिय सुस्ताली सँ त लोक कवि के गा लेबे के मौका मिलेला. पहिले लड़िकिया फिलर रहली सँ, अब ऊ अपने फिलर हो गइल बाड़े. उनकर मन होला कि गाईं, ‘आवऽ चलीं, ददरी क मेला आ हो धाना!’ आ उनुका बरबस धाना के ईयाद आ जाता. बाकिर आयोजक बब्बन यादव, जे लोके कवि के जनपद के हउवें आ दिल्ली में ठेकेदारी आ लीडरी दुनु करेलें, लगही खड़ा बाड़े. कार्यक्रम के सफलता से पगलाइल. स्टेशन पर उहो बाड़े. उनुका खुशी के ठिकाना नइखे. चार छ पेग दारूओ उनका देहि में बा से सफलता के उछाह पूरा ज्वार में बावे. ऊ भीड़ भरल स्टेशन पर अकेले चिल्ला के अचके में उद्घोष करत बाड़े, ‘लोक कवि जिंदाबाद!’ ऊ दू चार बेर अइसहीं जिंदाबाद चिल्लइला क तुरते बाद लोक कवि के कान में फुसफुसात बाड़े, ‘लेकिन पिंकीआ कहां बिया?’ लोक कवि बब्बन यादव के फुसफुसाइल पी जात बाड़े आ साथी कलाकारन के आँखे-आंख में इशारा करत बाड़े कि पिंकी के ट्रेन में कहीं, भा भीड़ में कहीं लुका दिहल जाव. ट्रेन प्लेटफार्म पर आ के लागियो गइल. लेकिन लोक कवि विचलित हो के प्लेटफार्म पर खड़ा बाड़े कि कहीं कवनो अनहोनी मत हो जाव. पिंकी के ले के.\nपिंकी लोक कवि के टीम के नईकी डांसर हिय. जवना बिया, कमसिन बिया अउर सेक्सी डांस में निपुण. ओकरा एही निपुणता से बब्बन यादव घाहिल बाड़े आ बउराइल बाड़े. ऊ एके साथ दहाड़त आ फुसफुसात दुनु बाड़े, ‘लोक कवि के जय हो ! लेकिन पिंकीआ कहां बिया?’\nलोक कवि ठकुआइल बाड़े, खिसियाइलो बाड़े. साथ ही शर्म में डुबलो बाड़े. सोचत बाड़े कि जे ऊ पत्रकार एहिजा एह नई दिल्ली स्टेशन पर मिल जाइत त ओकरा के बोला के ई मंजर देखवते कि, ‘लोक कवि जिंदाबाद ! लेकिन पिंकीआ कहां बिया?’ आ बतवते कि ऊ अब काहे ना गावसु!\nबब्बन यादव जइसन लोग उनुका के गावे देला कहीं ?\nई सोच के लाज से उ मूड़ी अउरी नीचे कर लेत बाड़े. लेकिन बब्बन यादव के नारा आ फुसफुसाना चालू बा, ‘लोक कवि जिंदाबाद! लेकिन पिंकीआ कहां बिया?’\nलोग आवत जावत चिहुँक के बब्बन यादव आ लोक कवि के देखियो लेत बा. लेकिन लोक कवि खुदे से ई सवाल करत बाड़े कि भोजपुरी बिरहा में लड़िकियन के ई फसल उहे बोवले त काटी के? ऊ जवाबो देत बाड़े खुद ही के कि, हम ही काटब. हालां कि बब्बन यादव रह-रह के तबहियो चिल्लइले जात बाड़े, ‘लोक कवि के जय!’ आ पलट के लोक कवि के कान में फुसफुसात बाड़े, ‘लेकिन पिंकीआ कहां बिया?’\nत का ई सिरिफ बब्बन यादव के शराब पी के बहके के अंदाजे भर ह? आ कि लोक कवि के येन-केन-प्रकारेण मार्केट में बनल रहला के दंश ह?\nलोक कवि अपना सफलता के, एह मार्केट रूपी द्रौपदी के जीतियो के हारल अइसन, ठगाइल महसूस करत बाड़े. प्लेटफार्म पर अइसे खड़ा बाड़े जइसे कि उनुका काठ मार गइल होखे. ई सोचत कि का ऊ सचहू अब ना गावसु? मार्केट के द्रौपदी उनुका गायकी के दूह लिहले बिया? नई दिल्ली स्टेशन के एह प्लेटफार्म पर खड़ा-खड़ा लोक कवि के लागत बा कि अब ऊ द्रौपदी के जीते वाला अर्जुन के भूमिका छोड़ द्रौपदी के जुआ में हार जाए वाला युधिष्ठिर के भूमिका में आ गइल बाड़े. लोक कवि ई सब अबही सोचते बाड़े कि उनुकर एगो चेला उनका के लगभग झिंझोड़त कहऽता, ‘गुरु जी डिब्बा में चलीं, ट्रेन अब खुलही वाली बा!’\nऊ चिहुँकत ट्रेन में चढ़ जात बाड़े. ट्रेन सचहू खुल गइल.\nऊ अपना बर्थ पर जा के पटा गइल बाड़े. ऊपरकी बर्थ पर पिंकी उनुका सुरक्षित लउक गइल बिया. ऊ लगभग निश्चिंत हो गइल बाड़े. काहें कि बब्बन यादव ते प्लेटफार्मे पर खड़ा रहले, जब ट्रेन चले लागल रहे.\nलोक कवि आँख मूँद लिहले बाड़े आ पटाइले पटाइल अपनही से भितरे-भीतर पूछत बाड़े, ‘भोजपुरी कहां बिया?’ ठीक वइसही जइसे बब्बन यादव पूछत रहले, ‘पिंकीआ कहां बिया?’ ऊ अपना आपे से पूछत बाड़े, ‘भोजपुरी कहां बिया?’ ऊ देखत बाड़े कि पिंकी ते सुरक्षित बिया बाकिर का भोजपुरीओ सुरक्षित बिया? ऊ अपना आपे से फेरू पूछत बाड़े. बाकिर तुरते कवनो जवाब नइखन दे पावत अपनो आप के. ऊ बर्थ पर लेटले-लेटल करवट बदल लेत बाड़े. आ आपने पुरान गाना के लगभग बुदबुदाताड़े, ‘जे केहू से नाई हारल, ते हारि गइल अपने से.’\nलोक कवि साचहू अपना आपे से हार गइल बाड़े.\nलेकिन ट्रेन बिया कि चलते जात बिया बिना केहू से हरले धड़धड़–धड़धड़!\nPrevious Post: टेंटीहा, लरछूत, आ पराछूत (बतकुच्चन – १२९)\nNext Post: लेकिन पिंकिया कहाँ बिया?\nएगो पी डी फ फाईल हमरो के भेज िदहीं


जौनपुर – Page2– टटका खबर\nइलाहाबाद,13 अप्रैल (वार्ता). इलाहाबाद उच्च न्यायालय अपना आदेश के नकारे वाला जौनपुर के जिला विद्यालय निरीक्षक भाष्कर मिश्रा के जेल भेजे के आदेश दिहलसि. अदालत उनुका के 15 दिन के जेल आ दू हजार रूपिया जुर्मानो लगवले बिया. भाष्कर मिश्रा का साथही जौनपुर के एगो विद्यालय के प्रबंधक अजय कुमार सिंहो के जेल भेजत उनुको\nजौनपुर में ग्राम प्रधान के चचेरा भाई के गोली मार के हत्या\nजौनपुर, 04 अप्रैल (वार्ता). जौनपुर के बदलापुर इलाका में बुध का राति बदमाश अंधाधुंध फायरिंग क के ग्राम प्रधान के चचेरा भाई के हत्या क दिहलें. पुलिस के कहना बा कि प्रतापगढ़ जिला के आसपुर देवसरा इलाका के बरचौली गांव के प्रधान अशोक यादव के चचेरा भाई अखिलेश यादव (30 बरीस) बुध राति पौने नौ\nजौनपुर में गोलीबारी में नवही घवाहिल\nजौनपुर , 04 अप्रैल (वार्ता). जौनपुर के शहर कोतवाली इलाका में कुछ लोग के आपसी विवाद में चलल गोली से एगो नवही घवाहिल हो गइल. पुलिस के कहना बा कि कोतवाली इलाका के पुरानी बाजार सदर इमामबाड़ा के रहे वाला 24 बरीस के अली रजा के मंगल का राति में आपसी झगड़ा का बाद सिपाह\nजौनपुर में ट्रक का धक्का से मोटरसाइकिल पर जात दू गो भाईयन के मौत जौनपुर, 31 मार्च (वार्ता). जौनपुर के सिकरारा इलाका में जौनपुर-इलाहाबाद रोड पर प्रतापगंज बाजार में ट्रक से धक्का लगला का चलते बक्सा इलाका के फतेहगंज के रहेवाला दू गो सगा भाईयन के मौत हो गइल. नन्हे गौतम आ अच्छेलाल गौतम शुक\nराजा सुहेल देव के प्रतिमा तूड़ले स बदमाश\nजौनपुर, 29 मार्च (वार्ता). जातिगत हिंसा पसारे का इरादा से जौनपुर जिला के गौराबादशाहपुर इलाका में बुध का रात अनेरिया सब राजा सुहेल देव के मूर्ति तूड़ दिहले सँ. पुलिस के कहना बा कि गौराबादशाहपुर इलाका के बिथार गांव के राजभर बस्ती में राजा सुहेल देव के एगो मूर्ति स्थापित बा. बियफे सबेरे लोग उठल


अगिला साल से छोटका नौकरियन ला इंटरव्यू ना होखी – टटका खबर\nपीएम मोदी काल्हु अतवार का दिने अपना मन का बात में बतवलन कि पहली जनवरी से छोटका बहालियन में इंटरव्यू के सिस्टम खतम क दीहल जाई. केन्द्र सरकार के लागत बा कि इंटरव्यू का चलते बहाली में बदहाली आ बेईमानी के बोलबाला रहेला जबकि एह पदन खातिर इंटरव्यू के जरूरत ना होखे के चाहीं. सीधे ओह लोग के पिछला इम्तिहान में मिलल नंबर का आधार पर बहाली होखला से गलत तरीका से बहाली होखल बंद हो जाई. बाकिर एह एलान से सबले बेसी परेशान बाड़ें बिहार के महागठबन्हन के नेता. ई लोग चुनाव आयोग से एकर शिकायत करे के बात कहत बा काहे कि एह एलान से बिहार के बेरोजगार मतदाता के आशा जाग जाई रोजगार मिले के.\nTags: इंटरव्यू, पीएम मोदी, बहाली, महागठबन्हन\nMore Stories From रोजी-रोजगार


बिहार में दलबदल – टटका खबर\nरामविलास पासवान के पार्टी के तीनो विधान पार्षद, राजेन्द्र राय, राजू यादव, आ मोहम्मद इसराइल राइन, अउर झारखंड मुक्ति मोर्चा के इकलौता विधायक सुमित कुमार सिहं काल्हु जदयू के प्रदेश अध्यक्ष वशिष्ठ नारायण सिंह आ ग्रामीण कार्यमंत्री भीम सिंह का मौजूदगी में जदयू में शामिल हो गइले. वशिष्ठ नारायण सिंह कहले कि अब एह लोग का अइला का बाद नीतीश का अगुआई में बिहार के विकास के गति अउरी तेज होखी.\nपता ना कतना तेज विकास कइले रहल ई लोग अपना पुरनका पार्टी में.\nयूपीओ में बसपा के एगो विधायक शेर बहादुर सिंह काल्हु सपा में शामिल हो गइले. शेर बहादुर अम्बेडकर नगर जिला के जलालपुर विधानसभा सीट से विधायक बाड़े. बाकिर चूंकि अकेला चना भाँड़ ना फोड़े से विधानसभा में उनका बसपे में रहे के मजबूरी बा ना त विधायकी छोड़े के पड़ जाई. हो सकेला कि अगिला चुनाव में उनुका बसपा के टिकट मिले के उमेद ना रहल होई.


बेहतरीन फिल्म होखी ‘सौंगंध गंगा मईया के’ – दिलीप जायसवाल | Anjoria's Weblog\nभोजपुरी फिलिमन में जवना निर्माता लोगन के तूती बोलेला ओहमें से खास हउवें दिलीप जायसवाल जे निर्माता का अलावे बिहार के मशहूर वितरक आ सिनेमा प्रदर्शको हउवन. दिलीप के पहिला फिलिम रहे भोजुपरी में ‘‘जुग जुग जिय मोरे लाल’’ जवना के निर्माण ऊ तेरह साल का उमिर में साल 1990 में कइले रहले. बाद में दिलीप अपना फिल्म वितरण बिजनेस देखे लगलन आ अनके हिन्दी फिल्म प्रदर्शित कइलन.\nसाल 2010 में उनकर दुसरकी फिल्म ‘‘देवरा बड़ा सतावेला’’ प्रदर्शित भइल. राजकुमार आर पाण्डेय निर्देशित आ रविकिशन, पवन सिंह अभिनीत ई फिल्म ओह साल भोजपुरी के सबले बड़हन हिट फिल्म साबित भइल. फेर साल 2011 में ‘मैं नागिन तू नगिना’ जइसन हिट फिल्म दिहलन आ एह साल ले के आवत बाड़न ‘‘सौंगध गंगा मईया के’’.\nआयुष्मान मेडियेंन्टस के एह फिलिम के नायक हवें पवन सिंह. दिलीप जायसवाल का फिलिमन में यश चोपड़ा क मेकिंग, प्रकाश मेहरा के भव्यता आ मनमोहन देसाई के इमोशन देखे क मिलेला. दिलीप हमेशा नया कलाकारन के बढ़ावा देत रहेलें. “जुग-जुग जिये मोरे लाल” में राजू श्रीवास्तव, के. के गोस्वामी, “देवरा बड़ा सतावेला” में प्रदीप पाण्डेय, नेहा महमूद, “मै नागिन तू नगीना” में शबनमश्री, तान्या आ अब “सौगंध गंगा मईया की” में काव्या जइसन नवहियन के प्रोत्साहित कइलन.\n‘सौंगध गंगा मईया के’ मई में रिलीह होखी आ दिलीप जायसवाल के भरोसा बा कि ई फिल्म भोजपुरी परदा पर मील के पत्थर साबित होखी आ बेहतरीन फिल्म रही.\nThis entry was posted in कलाकार, फिल्मकार and tagged दिलीप जायसवाल, सौगंध गंगा मईया के by Anjoria. Bookmark the permalink.


शिव-साबर – Vadicjagat\n१. सर्प-विष-हरण मन्त्र\n“गौरा खेती, शिव की बारी । महादेव तेरी रखवारी । दाव चलावे, दाव बाँधे । पाव चलावें, पाव बाँधे । तलवार चलावे, धार बाँधे । अखाड चलाये, जवान बाँधे ।\nमेरी भक्ति, गुरू की शक्ति । दोहाई नरसिंह, दोहाई गौरा पार्वती की, लाख दोहाई, हो गुरु बङ्गाली !”\nविधि : Content is available only for registered users. Please login or register २. रक्षा-मन्त्र\n“ऐठक बाँधो, बैठक बाँधो, बाँधो भौंर लिलारी । चार कोन पृथ्वी बाँधो, दुखिया के दुख बाँध, बाँधो दसो दुआरी । काली कमल मेघाली, रात सरफा टोना, चोरहीं बघा बराईं चार, जल बराईं, थल बराईं, बराईं आपन काया । निमुठ हाथ धरती बाँधों, ओ आदित्य की दाया । लोहा की कोठरी, बज्जर दुआर । ओह में राखी, कारणी के पिण्ड प्राण । ईश्वर महादेव, गौरा पार्वती की दुहाई । सत्-गुरु के बन्दे पाँव, हे गुरु प्रताप तुम्हार ।”\nविधि : Content is available only for registered users. Please login or register ३. नजर, भूत एवं रोग-निवारण मन्त्र\n“गुरु सार, गुरु सार । गुरु तत्व – मन्त्र, गुरु अलख निरञ्जन । गुरु बिना होम-जाप ना कीजै, श्याम दिया ना दीजै । गुरु बनाए बड़ा भगत के, गुरु-सेवा ना चूको । गुरु के होखे पाँव-पनहिया, पाँवे लागल जाऊँ । जहाँ गुरु मोरे, तहाँ करो तरुवर छाँव । गुरु के होखे फूल पहाड़, गुरु मोर देले विद्या-भण्डार । असी कोस, चौरासी डाइन । मारो डाइन, फारो पेट । मोरा गुन से नाहीं भेंट । तोर गुन राई – छाई, मोर गुन एह बेरा से फेल खाई । यहाँ के विद्या ना, कामरू – कामाच्छा के विद्या, नेना जोगिनी के सीख । सत्-गुरु के बन्दे पाँव, हे गुरु ! सीख तोहार ।”\nविधि : Content is available only for registered users. Please login or register\nशाबर मन्त्र\tमन्त्र, शाबर, शिव\nsukta (1) अग्नि (1) अम्भृाणी (1) अर्द्धनारीश्वर (1) काजल (1) गर्भ (2) गायत्री (10) गोरखनाथ (16) गौरी (1) घण्टाकर्ण (1) दस्तगीर (1) दीपावली (1) दूकान (1) देवता (1) धूमावती (1) नवार्ण (1) नीलकण्ठ (1) न्युमरोलॉजी (3) पञ्जर (1) पद्य (5) बवासीर (1) बालज्वर (1) ब्रह्मचारिणी (1) भूत-प्रेत (6) मंगल (3) मिट्टी (1) मोहन (30) मोहिनी (1) यन्त्र (62) रामकथा (8) रोगघ्न (1) लोना चमारी (1) लौंग (2) विद्वेषण (3) व्यापार वृद्धि (2) व्रत (7) शकुन (5) शमी (1) श्रीसूक्त (6) षोडशनाम (1) सम्प्रदाय (2) सर्प (1) सर्वजन (4) सहस्रनाम (15) सहस्राक्षर (1) सिद्ध (3) सिद्धि (5) स्कन्दमाता (1) स्वरशास्त्र (2) हाजरात (1)


पहिला चरण में भोट खातिर जोश लेकिन होश ना, का होई दोसरा चरण में? - द हिन्द मीडिया\nकामता चा कहले, ई तs गजबे हो गइल. पहिले तs बूझात रहे कि लोग कोरोना के डरे भोट देवे कमे निकलिहें, लेकिन जोश तs अकाश छुअले बा. दुपहरिया होत होत तs लोग के लाइन अउर लमहर हो गइल. बक्सर में तीन बजे ले 51 परसेंट भोट पड़ गइल रहे. बांका के कटोरियी अउर बोध गया में तs 53 परसेंट लोग भोट दे देले रहन. भोटर में जोश तs लउकल लेकिन होश ना लउकल. महामारी के लेके कइअक गो नियम बनावल गइल रहे लेकिन ओकर कही पालन भइल कहीं ना भइल. केतना जगे दस्ताना बूथे भिरी फेंक दिहल गइल. केतना जगे लोग सट-सट के लाइन में खाड़ा रहन लोग.नियन के पालन करावे वला केहू ना रहे. जहां जइसन बेबस्था रहे वइसन भोट भइल. पहिला चरण के चुनाव से बुझाता कि लोग अबकी भोटिंग खातिर मन बनवे बाड़े. कोरोना के नियन के चाहे जवन हाल रहे लेकिन भीड़ जुटी जरूर. नसलाइट एरिया में भी निमने से भोट पर गइल. चैनपुर, कुटम्बा, नबीनगर अउर रफीगंज में तs तीन बचे ले भोट खतमो हो गइल. बड़हरा, गोह, टेकारी में मारमपिटी भइल. कामता चा बोलते रहन की भोला चा टोकले, आज तs नरेनदर मोदी अउर राहुलो गांधी के नू पोरगराम बा, दूसरा चरण में का होई?


चाँद मेहता के जादू चलल | Anjoria's Weblog\nसुपर डुपर हिट भोजपुरी फिल्म ‘मल्ल युद्ध’ के निर्देशक चांद मेहता अब भोजपुरी वर्ल्ड छाप लिहले बाड़न. ‘मल्ल युद्ध’ जइसन लीक से हटल फिलिम के दर्शक अपना दिल में अतना जगहा दे दिहले कि फिलिम के शानदार सफलता मिलल. एह सफलता से उत्साहित चाँद आलम के कहना बा कि निर्माता सुनील चौहान जइसन निर्माता किस्मत वाला निर्देशकन के मिलेला. सुनील चौहान पूरा टीम के खास ख़्याल रखलन आ फिल्म के सफलता खातिर पूरा टीम हकदार बा.\nचांद मेहता के कहना बा कि भोजपुरी दबंगई पर आधारित एह फिल्म खातिर सबही मेहनत कइल. खास करिके रविकिशन जइसन कोआपरेटिव अभिनेता बधाई के पात्र बाड़े. आ फेर रानी चटर्जी त अभिनेत्रियन में रानी बाड़ी. कुणालो सिंह के चाँद मेहता लाजवाब अभिनेता बतावेले. चांद मेहता जल्दिये एगो बड़हन हिन्दी फिल्म निर्देशित करे वाला बाड़न जेकरा बारे में ऊ अबही बेसी कुछ नइखन बतावत.\nफिलहाल ‘मल्ल युद्ध’ के सफलता के आलम इ बा कि दर्शकन के भारी भीड़ जुटत बा एह फिल्म के देखे खातिर आ देख के बाहर निकलत दर्शक निर्देशक के खूब तारीफ करत बाड़े. ज़ाहिर बा कि चांद मेहता के रूप में एगो दमदार निर्देशक मिलल बा भोजपुरी वर्ल्ड के.\nThis entry was posted in फिल्मकार and tagged चांद मेहता by Anjoria. Bookmark the permalink.


चालू बा भारत के पहिला राष्ट्रपति डा. राजेंद्र प्रसाद जी के बैंक खाता | जोगीरा\nHome Bhojpuri Film Industry News News in Bhojpuri चालू बा भारत के पहिला राष्ट्रपति डा. राजेंद्र प्रसाद जी के बैंक...\nचालू बा भारत के पहिला राष्ट्रपति डा. राजेंद्र प्रसाद जी के बैंक खाता\nउँहा के गुजरला 50 बरिस से बेसी हो गइल बाकि भारत के पहिला राष्ट्रपति डा. राजेंद्र प्रसाद जी के एगो बैंक खाता पटना मे आजूओ चालू बा।\nखाता नम्बर ‘0380000100030687’ एक्जीबिशन रोड मे पंजाब नेशनल बैंक के एगो ब्रांच मे बा। 24 अक्टूबर 1962 मे खुलल एह खाता के एकाउंट नम्बर पहिले 3068 रहे।\nबैंक के सिनियर मैनेजर संजय कुमार जी बतावत बानी कि ई खाता राजेंद्र बाबू के गुजरला के बादो चलत बा आ एह खाता मे हमेसा कुछ कुछ पइसा डलात रहेला । कबो 100 त कबो 501 रु. …. । एहि घरी 501 रुपया के करीब एह खाता मे पइसा डलाइल बा।\nबैंक के शाखा मे बाकायदा राजेंद्र बाबू के खाता से जुड़ल फोटो लागल बा । जवना मे उँहा के परिचय वाला कालम मे ” फर्स्ट प्रेसिडेंट आफ इंडिया ” लिखल बा आ पता के कालम मे सदाकत आश्रम, पटना लिखल बा।\nराष्ट्रपति पद से हटला के बाद राजेंद्र बाबू पटना सदाकत आश्रम मे ही रहत रही आ एजुगे अपना जिनगी के अंतिम दिन बितवनी।\nएह एकाउंट के पइसा के उपयोग शिक्षा के बढावा देबे खाति होता । एह समय एह खाता मे 7330 रुपया बा।\nरिजर्व बैंक आफ इंडिया एह खाता के डेफ एकाउंट मे शिफ़्ट क देले बिआ । डेफ एकाउंट के फंड शिक्षा के प्रचार प्रसार मे कइल जाला।\nअइसे राजेंद्र बाबू के खाता मे पइसा डाले वाला के ह एकरा बारे मे बैंक के लगे कवनो बरियार जानकारी नइखे।\nसंजय कुमार के कहनाम बा कि हो सकेला पइसा डाले वाला बैंक के कवनो गहंकी होखसु भा हो सकेला बैंक के केहू कर्मचारी होखे। हमनी के त उँहा के खाता के डिस्प्ले मे रखले बानी जा आ हो सकेला ओह के देखि के ढेर लो पइसा डाल देत होइ।\nराजेंद्र बाबू के गुजरला के बाद उँहा के परिवार कबो एह खाता खातिर कवनो दावा ना कइलस।\nराजेंद्र बाबू के नातिन तारा सिन्हा जी के कहनाम बा कि ‘ हमनी के परिवार कबो कवनो क्लेम एह खाता प ना कइलस आ बैंक अपना स्तर प अपना तरिका से एह के बचा के रखले बा । जदि बैंक एह खाता के पइसा उपयोग पढाई लिखाई शिक्षा के प्रचार प्रसार खाति करत बा त इ त बहुत नीमन बात बा।\nअनुवाद – आखर टीम\nपिछला लेखप्रेम राय की नई फिल्म की तैयारी जोर शोर से !\nअगिला लेखभोजपूरी फिल्म एक और खून का कर्ज बनाने की घोषणा\nभोजपुरी फिल्मों की अभिनेत्री आम्रपाली दुबे की 70 वी शादी\nधर्मेन्द्र ने किया दरिया दिल का म्यूजिक रिलीज़


पंकज केसरी के सम्मान मिलल | CinemaBhojpuri.in\nJuly 1, 2012 - इण्डस्ट्री न्यूज, कलाकार\n- Tagged: पंकज केसरी\t- no comments\tभोजपुरी के जानल मानल अभिनेता पंकज केसरी के हाल ही में उनुका फिल्म “कभी आवे ना जुदाई” ला बेस्ट एक्टर के एक्स्लेसी अवार्ड से सम्मानित कइल गइल.\nपिछला दिने मुंबई के मलाड में आप की आवाज़ के अंजन गोस्वामी के आयोजित कइल समारोह में पंकज केसरी के ई अवार्ड मुरली पनिकर के हाथे दिहल गइल, एह मौका पर अउरिया फिल्मी हस्तियन के सम्मानित कइल गइल जवना में निर्देशक असलम शेख, राज कुमार पांडे, अभिनेत्री गुंजन पन्त, अंजना सिंह, अनारा गुप्ता वगैरह शामिल रहली.\nपंकज केसरी एह अवार्ड के अपना दर्शकन के प्यार बतवलन. बतावे जोग बा कि पंकज केसरी के दू दर्जन से अधिका फिलिम रिलीज हो चुकला बाड़ी सँ आ हालही में रिलीज़ “प्यार जिंदाबाद” बिहार में सफलता के परचम लहरावत बावे.\nमिलत जुलतगंगा निर्मलता अभियान के समर्थन कइलन रवि किशन (2)जयपुर में लागल भोजपुरी फिलिमन के सीडी के प्रदर्शनी (2)गोला बारूद के प्रोमोशनल सोंग में अंजना सिंह (2)निरहुआ आ असलम शेख ‘रखवाला’ ले के अइहें (2)बिहार सरकार लगाई जयपुर में मनोज तिवारी के फिल्म प्रदर्शनी (2)To the official site of Related Posts via Taxonomies.\tLeaveaReply Cancel reply


घाघरा – टटका खबर\nघाघरा के पानी बढ़ला का चलते कम्हारिया घाट एप्रोच रोढ कटवा दिहलसि प्रसासन\nउफनाइल घाघरा के दबाव से बघाड़ आ चकरहट गाँवन प आइल खतरा देख प्रशासन एप्रोच रोडकटवा दिहलसि. एह खातिर गाँव वाले अतवार का राते से कम्हरिया घाट एप्रोच पर जमल रहले. प्रशासन के फैसला से लोग के राहत मिल गइल. एह बीच बड़हलगंज इलाका मे राप्ती नदी के पानी सूबेदानगर माझा आ मैभरा-जगदीशपुर रोड पर\nखतरा के निशान का उपर बहत बिया गंगा बलिया में\nगंगा नदी बलिया में खतरा का निशान का उपर बहल शुरू क दिहले बिया जवना चलते खाल इलाकन में पानी घुस गइल बा. बलिया शहरो के खाल इलाका पानी में डूबल जात बा. गंगा के उफनइला से घाघरो नदी के पानी चढ़े लागल बा. टोंसो नदी के पानी पिपरा घाट पर खतरा के निशान छुए\nदेवरिया में घाघरा आ गोर्रा नदी उफान पर\nदेवरिया में घाघरा आ गोर्रा नदियन के उफान थमे के नाम नइखे लेत/ बियफे का दिने घाघरा के पानी पाॅच से॰मी॰ उपर चढ़ल पानी का दबाव से परसिया के पुल भस गइल. ओने गोर्रा नदी नारायणपुर गाँव लीले ला बेयाकुल लूकत बिया. कछार इलाका से गुजरे वाला गोर्रा नदी हर बाढ़ में कहर बरपावेले बाकिर\nबलिया में बाढ़ से तबाही\nपिछला दू दिन ले थिर रहल गंगा फेरू आपन रूप धरे लागल बाड़ी आ पानी के स्तर उठे लागल बा. बलिया शहर के निचला इलाकन में बाढ़ के पानी पसर गइल बा. घाघरा के कटान बदस्तूर जारी बा आ सिकन्दरपुर इलाका के सीसोटार, लीलकर आ खरीद दियारा में हालात बिगड़ल जात बा. घाघरा अब छपिया\nघाघरा बेकाबू होके मैदानी इलाका में पसरे लागल\nपिछला दू दिन से बलिया में घाघरा नदी के पानी बढ़ले जात बा आ हर घंटा एहमें अढ़ाई सेंटीमीटर के बढ़ोतरी हो रहल बा. एहसे घाघरा के पानी मैदानी इलाकन में पसरे लागल बा. बिल्थरारोड तहसील के टंगुनिया गांव से लिहले गुलौरा ले टीएस बंधा पर पानी के दबाव बढ़ गइल बा बाकिर प्रशासन एह


वीर विशाल – Anjoria\nNovember 20, 2014 Editor कहानी, साहित्य 0\nएगो छोटहन गांव में दीपक अपना धर्मपत्नी सुरभी आ एगो 14 बरीस के बेटा विशाल के साथे रहत रहले. दीपक के कतही नोकरी ना लागल रहे. एहसे ऊ अपना परिवार के जीविका खातिर एगो ठिकेदार का लगे मजदुरी करत रहले. दिन भर मजदुरी कइला से जे थोड बहुत पइसा मिलत रहे ओहसे उनकर परिवार चलावे में दिक्कत होत रहे. जेहसे उनकर पत्नी सुरभि गॉव के नियरे बाजार में भाड़ा प एगो दुकान लेके सिलाई के काम करत रहली. दुनो के मेहनत से तीन लोगन के जिनिगी बड़ही सुखमय कटे लागल. दीपक के बेटा विशाल बड़ होनहार, तेज अऊर अपना मांई के हर बात माने वाला दुलारा बेटा रहले. ऊ अपना माई से बहुत प्यार करत रहले. माई के हर दुख तकलीफ अपन दुख तकलीफ समझत रहले. माई के काम से आवते अपना माई के सेवा में लाग जात रहन. मजाल रहे कि केहू कुछ विशाल के बोल दे. भूल से अगर केहू बोली दिहलस त ओकर खैरियत नइखे. विशाल के तरफ से उनकर माई सुरभि जे खाड़ हो जात रही.\nआजु उहे सुरभि अपना पति के साथे अपना बेटा के मरणोपरान्त राष्ट्रपति से पुरस्कार लेवे खातिर राजपथ दिल्ली गइल बाडी. ऊ कुछ अऊर लोगन के साथ पुरस्कार लेवे खातिर बइठावल गइल रहलन. वोहिजा बइठल-बइठल दुनो बेकत अपना बारी के राह देखत रहे लोग आ मन ही मन सोचत रहे कि एह पल के कइसे इयाद कइल जाई. जे ऊ लोगन के जिअते जिनिगी सम्भव ना रहे तवन उनकर बेटा विशाल अपना मरला के बाद कर दिहले रहन. ऊ लोगन के अपना जिनिगी में कबहिओ राष्ट्रपति से भेट होखे वाला ना रहे अउर आजु उनका से ई लोगन के पुरस्कार मिले वाला रहे. कुरसी पऽ बइठल-बइठल सुरभि अपना बेटा के ईयाद में डुबत चलल जात रही कि घटना कइसे घटल आ उनकर बेटा कइसे उनका के छोड़ि के चलि गइल. घटना के दिन सबेरे-सबेरे विशाल…………\n‘माई, हम पढें जात बानी.’\n‘ठीक बा, जा बेटा इयाद रखिह कि हमनी के अगर आवे में देर होई त तू शांति से घर में रहीह आ खाना खा लिहऽ.’ अपना बेटा विशाल के समझावत सुरभि, स्कुल खातिर दुपहरिया के खाना के बक्सा विशाल के पकड़ा दिहली आ विशाल अपना किताब के बस्ता के साथ खाना के बक्सा लेके अपना स्कुल चल दिहले. ओकरा बाद दीपक……\n‘अरे सुनतारू हो, विशाल के कुछ पइसा ना दे देलुहा, जेहसे हमनी के आवे में देर होई त कुछ कीन के खा लिही.’\n‘अरे,रउआ काहें चिल्लात बानी. विशाल के हम पइसा दे देले बानी. चली जल्दि अपना काम पऽ निकली जा.’\nदीपक आ सुरभि बतिआवते अपना-अपना काम प चलि गइल लोग. राति के समय करीब 08:00 बजे दीपक आ सुरभि दुनो बेकत बस से उतरि के घरे चलल आवत रहन. दोसरा ओरि विशाल अपना घर के आगे अपना दोस्त लोगन के साथ खेलत रहन. जईसहीं दीपक, सुरभी अपना घर से कुछ दुरी प रहे लोग, तसही दुगो बदमाश अपना मोटरसाईकिल प सवार होके ई लोग के करीब अइलन आ अचके में सुरभि के गर्दन से सोना के सिकरी नोचि के भागे लगलन. एह प सुरभी जोर से चिलईली..चोर……………चोर…………\nअपना घर के आगेे खेलत विशाल अपना माई के आवाज सुनिके बिना कुछ सोचले समझले मोटरसाईकिल से भागत बदमाशन के रोक दिहले. मोटरसाईकिल से भागत बदमाश विशाल के चंगुल से छोडावे के बड़ी कोशिश कइलन बाकी विशाल उ लोग के ना छोडले. तब मोटरसाईकिल चलावत बदमाश पीछे बइठल अपना साथी सेे कुछ इशारा कइलसि. ओकरा बाद ऊ बदमाश विशाल के छाती, हाथ आ गोड प पिस्तउल से तीन गोली मार दिहलसि जेहसे विशाल के पकड ढीला हो गइल आ दुनो बदमाश भाग गइले. बाद में सुरभि आ दीपक खून से लथपथाइल विशाल के ईलाज करावे खातिर असपताल ले गइले जहवाँ डाक्टर लोग विशाल के मरल बता दिहले.\nसुरभि ओहि घटना के सोचत कुरसी पऽ बइठल आकाश में कही अपना विर बहादुर बेटा के निहारत रही तबही उद्घोषक विशाल के नाम लेके आवाज दिहले. ओकरा बाद फउज के दुगो गबरू जवान दीपक,सुरभि का लगे आ के दुनो के अपना साथे पुरस्कार लेवे खातिर राष्ट्रपति के लगे ले जाये लगले. जइसे- जइसे सुरभि अपना गोड आगे बढावत रही वइसे-वइसे उनकर छाती ममता के दरद बरदाश्त करत रहे. उनका कान में उद्घोषक के आवाज गूंजत रहे कि, ‘निःसंदेह वीरता का अनुकरणीय और सराहनीय परिचय देते हुए चौदह वर्ष की आयु में विशाल नाम के किशोर ने अपनी माँ की रक्षा करने में अपने प्राण की परवाह किये बिना उन बदमाशों से भिड़ गया. धन्य है विशाल के माता पिता जो वीर विशाल जैसा बेटा पाये.’\nअतना सुनेके रहे कि सुरभि के छाती चित्कार कर उठल आ उनका छाती में दबल ममता जागि गइल आ उनका छाती से एक हाली फेरू नौ साल बाद अपना वीर दुलारा बेटा विशाल खातिर अमृत के धार छलक पड़ल. सुरभि कवनो लेखा आपना छाती पर काबू पावत अपना पति के साथे पुरस्कार खातिर बनल मंच प जा के काँपत हाथ से राष्ट्रपति महोदय से अपना बेटा के मरणोपरान्त पुरस्कार लिहली.


तीज : अखंड सोहाग के ब्रत – Anjoria\nनिबन्ध पर्व त्योहार सरोकार साहित्य\nतीज : अखंड सोहाग के ब्रत\nसितम्बर 4, 2016 तीज के व्रत\nशास्त्रन में तीज के हरितालिका नाम से जानल जाला. “हरितालिका” शब्दो एह ब्रत खातिर खूब प्रचलित बा. भादो का अँजोर में तृतीया तिथि1 के एकर अनुष्ठान कइल जाला. पति खातिर ‘तीज’ आ बेटा खातिर ‘जिउतिया’ से बड़ ब्रत ना मानेलिन मेहरारू लोग. ई मान्यता बा कि अखंड सौभाग्य खातिर सभ स्त्री लोग एह ब्रत के करेली. अइसन मानल जाला कि एह ब्रत के सबसे पहिले पार्बतीजी भगवान शिव के अपना पति का रूप में प्राप्त करे खातिर कइले रही. तबे से एह ब्रत के प्रचलन शुरू हो गइल. कहीं-कहीं एह ब्रत के कुँआर लइकिओ करेली सन जेहसे उहनी के मन लाएक पति मिल सके, बाकिर अइसन बहुत कमे सुने के मिलेला.\nब्रत के नामकरण आ बिधान\nएह ब्रत के नामकरण के कारण “हरितालिका ब्रतकथा”2 में एह प्रकार बतलावल गइल बा – “अलिभिर्हरिता यस्मात्तस्मात्साहरितालिका”3. माने भगवान शिवजी पार्वती जी से कहतानी कि तोहरा के दुखी देखि के तोहार सखी सभ तोहराके जंगल में हर ले गइल रही सन, एही से एह ब्रत के नाम हरितालिका परल. तीज के ब्रत निर्जला आ निराहार रहिके कइल जाला. रात में शिव-पार्बती जी के पूजन कइल जाला. कई गो स्त्री मिलिके एक साथ पूजन करेली आ रात्रि-जागरण करेली. दोसरा दिन अन्न-जल से पारन कइल जाला. एह दिन गोझिया, अनरसा का साथ-साथ तरह-तरह के पकवान आ मिठाइओ चढ़ावल जाला. तीज से एक दिन पहिले के सँझवत के नहा-खा होला, जब नहा-धोके नीमन से शुद्ध भइला का बादे बिना प्याज-लहसुन के बिल्कुल शाकाहारी सात्विक खाना खाइल जाला.\nतीज के कथा\nपौराणिक मान्यता का अनुसार देवी पार्बतीजी भगवान शिवजी के अपना वर का रूप में प्राप्त करे खातिर तीज के ब्रत कइले रहली. महाराज हिमालय अपना बेटी पार्वती के बियाह सप्तर्षि लोग का आग्रह पर भगवान बिष्णुजी से तय क देले रहन. ई जानकारी मिलला प पार्वतीजी बहुत दुखी भइली काहें कि ऊ शिवजी के अभिन्न अंग हई, आदिशक्ति हई, नित्य शिवसंगिनी हई, संहारक देव शिव के संहारिका शक्ति आउर ऐश्वर्यशालिनी हई आ सबसे बड़ बात कि शिवजी से प्रेम करत रही. उनका सखियन से उनकर दुख बर्दाश्त ना भइल त ऊ पार्वतीजी के जंगल में भगा ले गइली सन, जहाँ ऊ खूब तपस्या कइली. ओ जंगल में नदी किनारे बालू के एगो शिवलिंग बनाके जंगली फूल, बिल्वपत्र आदि से पूजा कइली. रात-दिन भूखे-प्यासे रहिके जंगल में शिवलिंग के सामने शिवजी के ध्यान करत बहुत दिन गुजार दिहली ऊ. उनका अटूट भक्ति से खुश होके एक दिन शिवजी उहाँके इच्छा पूरा होखे के बरदान दिहलीं. जब पार्बतीजी भगवान शिवजी के अर्धांगिनी भइलीं त उहाँसे प्रार्थना कइलीं कि कवनो अइसन ब्रत बताईं जवना से मनुष्य के सभ मनोकामना पूरा होखे. तब भगवान शिवजी उहाँके तीज के पावन ब्रत बतवलीं, जवना से पार्बतीजी भगवान शिवजी के प्राप्त कइले रहीं.\nतीज व्रत खातिर शास्त्रोक्त तिथि निर्णय-\nभाद्रशुक्लतृतीयायां हरितालिकाव्रतम्. तत्र परा ग्राह्या. मुहूर्तमात्रसत्वेऽपि दिने\n“चतुर्थीसहिता या तु सा तृतीया फलप्रदा.\nअवैध्यकरा स्त्रीणां पुत्रपौत्रप्रवर्धिनी.”\n“ भाद्रे मासि सिते पक्षे तृतीया-हस्तसंयुते.”\nशिव पुराण में वर्णित उमा-महेश्वर प्रसंग का अंतर्गत उमा(पार्वती) के अनेक बरिस ले कठिन तपस्या के बरनन मिलेला.\nयस्मात् कारणात् ( नारद-हिमालय संवादे प्रातिकूल्यत्वात् शिवस्य स्थाने विष्णुना सह विवाह)\nतस्मात्(अनुकूलतां प्राप्त्यर्थम् पार्वती-शिवविवाहपरिणामरूपनिर्णयात् नित्यसम्बन्धत्वात् .)\nव्रती का संदर्भ में-\nयस्मात् – उभया सह महेश्वर: सानुकूलं भवेत् .\nतस्मात् – स्त्रिय: सर्वप्रयत्नेन सदा व्रतं कुर्यु: .\nतीज के शुभकामना\nमैथिली-भोजपुरी अकादमी के एगो नेवता


पाँच लाख के संपति चोरी – टटका खबर\nपाँच लाख के संपति चोरी\nगोपालगंज नगर पर्षद के टैक्स कर्मी मुन्ना सिहं का घर में चोरी कर के चोर पाँच लाख रुपिया से अधिका के संपति उड़ा ले गइले. ताराबाबा मुहल्ला में रहेवाला मुन्ना सिंह परिवार समेत एगो शादी में ओलीपुर गइल रहले. एह बीच घर खाली पा के चोर एक एक कोठरी के ताला काट के पूरा घर साफ कर दिहलें. चोरी के पता सोमार के सबेरे लागल जब मुन्ना सिहं के परिवार शादी से लवटल.


Blog – Page6– Sanjivani Music\nMay 9, 2019 sanjivanidigital\n2019 का सबसे हिट VIDEO SONG – देवर माजा लूटी हो – Devar Maja Luti Ho| Laukush Singh | Bhojpuri Song\n#SONG :- देवर माजा लूटी हो\n#SINGER :- Laukush Singh\n#NIRDESHAK <span aria-label="Continue reading 2019 का सबसे हिट VIDEO SONG – देवर माजा लूटी हो – Devar Maja Luti Ho| Laukush Singh | Bhojpuri...\nMay 8, 2019 sanjivanidigital\nमुँह ओढ़निया से बांध के हँसत होइहें – 2019 का रोमांटिक VIDEO SONG ! Rajnish Nigam ! New Bhojpuri Song\n#SONG :- मुँह ओढ़निया से बांध के हँसत होइहें\n#SINGER :- Rajnish Nigam\nसुहाग रात मनल तकियावा से – 2019 का सबसे बड़ा सुहागरात स्पेशल सांग | Mitendera Muskan | Bhojpuri Song\n#SONG :- सुहाग रात मनल तकियावा से\n#SINGER :- Mitendera Muskan\nभतार साला माजा लेके के छोड़ देले बा – Antra Singh Priyanka का सबसे हिट गाना | Raj Rangeela\n#SONG :- भतार साला माजा लेके के छोड़ देले बा\n#SINGER :- Raj Rangeela & Antra Singh <span aria-label="Continue reading भतार साला माजा लेके के छोड़ देले बा – Antra Singh Priyanka का सबसे हिट गाना | Raj...\nगाल काट लेले बा चढ़ के जयमाल पर – 2019 का सबसे हिट गाना | Rakesh Babu Yadav | New Bhojpuri Hit Song\n#SONG :- गाल काट लेले बा चढ़ के जयमाल पर\n#SINGER :- Rakesh Babu Yadav\n#LABEL :- Sanjivani <span aria-label="Continue reading गाल काट लेले बा चढ़ के जयमाल पर – 2019 का सबसे हिट गाना | Rakesh Babu Yadav | New Bhojpuri Hit...\nNilesh Singh का सबसे हिट VIDEO SONG | पिया आगा से आगा सटावे ला | New Bhojpuri Hit Song\n#SONG :- पिया आगा से आगा सटावे ला\n#SINGER :- Nilesh Singh\n2019 का सबसे हिट गाना – तोहार समान कर दी ढ़ीला हो | Brijesh Pandey | New Bhojpuri Hit Song 2019\n#SONG :- तोहार समान कर दी ढ़ीला हो\n#SINGER :- Brijesh Pandey\n#MUSIC:- <span aria-label="Continue reading 2019 का सबसे हिट गाना – तोहार समान कर दी ढ़ीला हो | Brijesh Pandey | New Bhojpuri Hit Song...\nभतार देखेंगा जगहिया तS तलाक हो जाई – 2019 का सबसे हिट गाना | Kapildev Yadav Jiddi | Bhojpuri Song\n#SONG :- भतार देखेंगा जगहिया तS तलाक हो जाई\n#SINGER :- Kapildev Yadav Jiddi\nसुनS ऐ ईयार फोनवे छिनले बा भतार – Antra Singh Priyanka का नया VIDEO SONG| Nandkisor Yadav\n#SONG :- सुनS ऐ ईयार फोनवे छिनले बा भतार\n#SINGER :- Nandkisor Yadav\n#LABEL :- Sanjivani...\nरोमांटिक 2019 का सुपरहिट गाना – जिला हS सासाराम हो – | Pradeep Sagar Tufaniya | Bhojpuri Hit Song\nरोमांटिक 2019 का सुपरहिट गाना - जिला हS सासाराम हो - | Pradeep Sagar...\nआ गया फिर से (2019) का सबसे हिट गाना | आवS ऐ ईयार बरात लागता | Monu Raj | Bhojpuri Song\n2019 का सबसे हिट VIDEO SONG – छोकड़िया से बच के रहS | Anil Sawriya | New Superhit Song\nईयार तलाक हो गईल – 2019 का सबसे बड़ा गाना | Babu Vicky | New Bhojpuri Song\nसजनवा रुसे रे भउजी – भोजपुरी का सबसे हिट गाना 2019 | Akhilesh Lal Yadav | New Bhojpuri Hit Song\nAntra Singh Priyanka का सबसे हिट गाना – भतार सिम कबार देले बा | Rishab Singh | Bhojpuri Song


रामायन शैली के असाधारण ब्यास गायत्री ठाकुर अब नइखन – Anjoria\nMar 10, 2014 गायत्री ठाकुर, ब्यास, रामायन शैली\nभोजपुरी संगीत के एगो बहुत बड़ पुरोधा चलि गइल, बिसवास नइखे होत बाकिर ई साँच बा. रामायन शैली के अपना समय के सबसे बड़ आ स्थापित गायक ब्यास गायत्री ठाकुर अब नइखन.\nठाकुरजी खाली गायके ना रहीं बलुक आसु गीतकारो रहीं. रामायन,महाभारत आ पुरानन के कहानी त रउँवा जहें से पूछि लीं,जिभिए प रही,किताब देखला के जरूरत ना परी.जइसे उहाँका साधि लेले होखीं. उहाँ का गइला से खाली संगीते के ना बलुक साहित्य आ संस्कृतियो के एगो कोना अधूरा रहि गइल. शैली लोकगीत के, बाकिर सामग्री भारतीय संस्कृति के. आजु कतने लोग अश्लीलता का खिलाफ झंडा लेके चल रहल बा आ मीडिया में बनल रहे खातिर ओकरा के एगो नीमन मुद्दा बना लेले बा, बाकिर गायत्री ठाकुर जी अंत तक अपना संस्कृति के रक्षा खातिर उतजोग करत रहि गइलीं आ भोजपुरी संगीत के प्रचार-प्रसार का सङही ओकर सुरक्षो करत रहलीं.\nकेहू जब ठाकुरजी के परिचय दिहल चाही त मुहाबरा बनि गइल उहाँ के एगो सबसे पुरान आ सबसे प्रसिद्ध भजन के जिक्र जरूर करी आ तब अपने आप उहाँ के स्मरन हो आई-\nगावेले दास गइतिरी, खींच के तीन गो चिचिरी\nकरुनानिधान रउँआ,जगत के दाता हईं.\nके बा समान रउँआ,जगत के दाता हईं.\nगायकी से उहाँ के कतना लगाव रहे, अतने से जानल जा सकता कि फेफड़ा के आपरेशन भइला का बादो जब उहाँ पर संगीत के रंग चढ़ि जाई त केहू के रोकले रुकेवाला ना रहीं.बिहार के बक्सर (पुरनका आरा) जिला में जनमल भोजपुरी के ई सपूत सत्तर बरिस का उमिरि में चार मार्च के हमनी से बिदा हो गइल हमेशा हमेशा खातिर. हम लोर भरल अँखियन से श्रद्धांजलि देत ईहे कहबि कि कुछ दिन अउर ठहर गइल रहितीं.अतना जल्दी काहें कइलीं, हम कई बरिस से रउरा ले मिलेके चाहत रहलीं.\nOne thought on “रामायन शैली के असाधारण ब्यास गायत्री ठाकुर अब नइखन”\nबहुत दुःख भइल सुनके कि रामायण के अदभुत गवइया गायत्री ठाकुर जी हमनी के छोड़ के चल गइलीं। इनकर कला आत्मा के शत-शत नमन।


“निगाहे नागिन” के शूटिंग पूरा भइल – Anjoria\nAug 30, 2014 निगाहे नागिन, रिंकू घोष\nअभिनेत्री रिंकू घोष के भोजपुरी फिलिम ‘निग़ाहें नागिन’ के शूटिंग पिछला दिने बिहार के सीतामढी में पूरा हो गइल. एह फिलिम में रिंकू घोष नागिन के भूमिका में बाड़ी.\nपारिवारिक आ रीति रिवाजन पर बनल एह फिलिम के निर्देशन शाहिल सन्नी कइले बाड़न. फिलिम के तेरहो गाना दर्शकन के भरपूर मनोरंजन देबे लायक फिलिमवल गइल बा.\nएह फिलिम का जरिए सेभ द टाइगर का तर्ज प साँप बचाओ अभियान प जोर दिहल गइल बा. देखावल गइल बा कि साँपन के मार के ओकरा प्रजातियन के बिलवावल मत जाय. प्राकृतिक संतुलन बनवले राखे खातिर साँपो के ओतने जरूरत बा.\nए ९ फिल्म्स प्रोडक्शन के बैनर में निर्माता वीरेंद्र आर.सिंह अउर उपेन्द्र आर.सिंह के एह फिलिम के गीत फणिन्द्र राव, संगीत शाहिल सन्नी, आ नृत्य निर्देशम कु.प्रीतम कइले बाड़ी.\nमुख्य कलाकार रिंकू घोष, देवेन्द्र सिंह, श्याम लाल यादव, महक शर्मा, पल्लवी कोली, रीतु पाण्डेय, आज़ाद गुप्ता, हरिद्वार ठाकुर, आरिफ हुसैन, प्रिया शर्मा, कोमल मिश्रा, पूर्णिला राय चौधरी, आ मनोज टाइगर बाड़े.


देश दुनिया के खबर (अतवार,6सितंबर 2015) – टटका खबर\nआजु पीएम मोदी फरीदाबाद मेट्रो के उद्घाटन करे मेट्रोवए से फरीदाबाद चहुँपलन आ एकर उद्घाटन कइलन. अब दिल्ली फरीदाबाद का बीच मेट्रो से आवाजाही होखे लागी जवना से फरीदाबाद के विकास बहुते तेज हो जाई.\nइंदिरा गाँधी सरकार का दौरान सैनिकन के मिले वाला एक रैंक एक पेंशन के बंद कर दीहल गइल रहुवे आ चालीस बरीस से सैनिक एकरा खातिर मांग करत रहले. बाकिर मसला अतना अझुरा दिहले रहुवे कांग्रेस सरकार कि ओकरा बाद बनल अनेके गैर कांग्रेसी सरकार का राजो में एकरा के दुबारा लागू ना कइल जा सकल. बाजपेई सरकार का दौरान एह मसला के हल ना निकालल जा सकल. अपना शासन काल का आखिरी समय में यूपीए सरकारो एकर मसला सझुरा ना सकल. आ अब अपना शासन के पन्द्रह महीना भितरे मोदी सरकार एह मसला के हल निकाल दिहलसि जवना से सैनिक रहल लोगन मेें खुशी के लहर आ गइल बा. ओह लोग खातिर अबकी के जन्माष्टमी यादगार बन गइल काहेंं कि एही दिने केंद्र सरकार ओह लोग खातिर वन रैंक वन पेंशन के एलान कर दिहलसि. बाकिर आआपा गोल से जुड़ल सतबीर सिंह जानबूझ के एह मसला के फेरू अझुरावे का फेर में बाड़ें. मीडिया आ कांग्रेसी गोलो मामला अझुरावे के कोशिश मेें बाड़े बाकिर आम सैनिक परिवार एह एलान से खुश बाड़ें आ दिल्ली के जंतर मंतर पर चलत अनशन खतम कर दीहल गइल बा.\nयूपी के मैनपुरी में आजु एगो जनसभा में सपा मुखिया मुलायम सिंह यादव आ उनकर बेटा यूपी के मुख्यमंत्री अखिलेश यादव का बीच के नौटंकी देखे के मिलल. मंचे पर अपना बेटा आ यूपी के मुख्यमंत्री के क्लास लेत मुलायम सिंह यादव कहलन कि मैनपुरी के सैनिक स्कूल के भवन आठ महीना का भीतर बन जाए के चाहीं आ अखिलेश आज्ञाकारी बेटा का तरह तुरत एकरा के मान लिहलन. बिहार विधानसभा चुनाव खातिर बनल महागठबन्हन से अलगा हो चुकल मुलायम सिंह यादव के कहना रहे कि कांग्रेस के वजूद अब खतम हो गइल बा. पार्टी एकदम गर्त में चल गइल बिया. कांग्रेसे के गलती का चलते भाजपा सत्ता में आ गइल.\nभारत आ पाकिस्तान रेंजर्स के बइठक9से 13 सितंबर ले चले वाला बा जवना में दुनू देश का सिवान पर आए दिन होखे वाला हमला, घुसपैठ, तस्करी वगैरह पर बात होखे के उमेद बा. एह बातचीत खातिर पाकिस्तान रेंजर्स के महानिदेशक मेजर जनरल उमर फारूक बुरकी के अगुवई में 16 सदस्य के टीम अटारी-वाघा सीमा से भारत आवे वाला बा.\nकांग्रेसो के अब लागत बा कि ओकर उपाध्यक्ष राहुल गाँधी अबहीं एह लायक नइखन भइल कि उनुका के गोल के अध्यक्ष बना दीहल जाव. एह चलते 8 सितंबर के होखे जा रहल कांग्रेस कार्यसमिति के बइठक में फेरू एक साल खातिर सोनिये गांधी के अध्यक्ष बनवले राखे के फैसला हो सकेला. वइसे कहल इहे जात बा कि अबहीं राहुल एह जिम्मा के लेबे ला तइयार नइखन आ कांग्रेस में दोसरा केहू के अतना औकाते नइखे कि ओकरा के अध्यक्ष बनावल जाए.\nपता ना साँच की झूठ बाकिर भोजपुरी के नामचीन सितारन में से एगो पवन सिंह अपना अपहरण के कोशिश होखे के बात कहले बाड़न. कहलन कि लखनऊ से बस्ती जाए का राह में उनुका के जबरिया दोसरा गाड़ी में बइठा के ले जात रहलें सँ किडनैपर बाकिर राह में पड़ल एगो बाजार में गाड़ी धीमे भइल त ऊ कूद के भाग निकललन.\nश्रीलंका के प्रधानमंत्री रानिल विक्रमसिंघे अपना पहिलका विदेश दौरा पर 14 सितंबर का दिने भारत अइहें. तीन दिन के एह यात्रा का दौरान उनकर मुलाकात विदेश मंत्री सुषमा स्वराज आ पीएम मोदी से होखे वाला बा. राष्ट्रपति प्रणव मुखर्जीओ से भेंग करीहें रानिल विक्रमसिंघे. इनका पहिले श्रीलका के राष्ट्रपति मैत्रीपाला सिरिसेनो जनवरी में राष्ट्रपति चुनइला का बाद सबसे पहिले हिन्दुस्ताने आइल रहलें.\n68 साल के कांग्रेसी नेता दिग्विजय सिंह 44 बरीस के टीवी एंकर अमृता राय से शादी कर लिहलन. दुनू जने एह शादी के सकार लिहले बाड़े. एह घरी दुनू जने विदेश गइल बाड़ें. अमृता राय के ई दुसरका बिआह हवे.\nपटेल आरक्षण खातिर खबर में आइल हार्दिक पटेल के कहना बा कि हर हाल में 13 सितंबर का दिने ऊ उल्टा दांडी मार्च निकलिहें.\nदेश भर के हजारों पीएचडी डिग्रीवाले यूजीसी आ केंद्र सरकार का खिलाफ सोमार का दिने दिल्ली में प्रदर्शन करीहें. एह लोग के कहना बा कि एह लोग के पीएचडी खातिर पंजीयन भ गइला का बाद 2009 में नया नियम बना के एह लोग के ना-लायक मान लीहल गइल. जबकि नियम बनला का बाद पंजीयन करावे वालने पर ओह नियम के लागू होखे के चाहीं. मोदी सरकार के हालत खेत खइलसि गदहा, मार खइसलि जोलहा वाला कहाउत जइसन हो गइल बा. कांंग्रेस सरकार के गलती सझुरावहीं में ओकर पसीना छूटत बा आ कांग्रेस अपना तरफ से कवनो मौका बांव नइखे जाए देत मोदी सरकार के राह मुश्किल बनवला से.\nइन्कम टैक्स विभाग के कहना बा कि अगर रउरा लगे कवनो ब्लैकलिस्टेढ करिया कमाई करे वाला के धन-संपति भा कारोबार के जानकारी बा जवना से ओकरा खिलाफ मामिला साबित हो सके त रउरा के पन्द्रह लाख रुपिया ले इनाम में दीहल जा सकेला. इनाम कम से कम ओकरा करिया कमाई के दस फीसदी के बरोबर होखी. बाकिर राउर नाम बतावल जा सकेला एकर धियान राखब.\nबिहार सरकार विधानसभा चुनाव करावे खातिर यूपी सरकार से साठ गो घोड़ा आ घुड़सवार मंगले रहुवे बाकिर यूपी सरकार मना कर दिहले बिया. काहे कि ओहिजे पंचायत चुनाव होखे वाला बा.\nएह सेक्शन खातिर दू मेगावाट बिजली सौर उर्जा से बनावल जाई. लगभग 14 किलोमीटर लमहर बदरपुर-फरीदाबाद मेट्रो लाईन पर9गो स्‍टेशन बनावल गइल बा आ रोजाना करीब दू लाख लोग एह मेट्रो से सफर कइल करीहें.\nभारत के नयका संचार उपग्रह जी-सैट-6 के ओकरा कक्षा में सफलता से स्‍थापित क दीहल गइल अतवार का सबेरे. एकरा के पिछला 27 तारीख के छोड़ल गइल रहुवे श्रीहरिकोटा से. ई उपग्रह नौ बरीस ले काम करी.\nहिन्दू उत्सवन मे अदालती दखल बढ़त गइला का चलते बम्‍बई के दही हांडी एह साल बहुते उदास रहल. हालांकि सगरी अदालती बन्धन मानत कुछ जगहा एकरा के मनावल गइल. कुछ जगहा एह दौरान कुछ प्रतिभागी घवाहिल हो गइलें आ एगो के मौतो होखे के खबर बा.\nआस्ट्रेलिया के आलराउंडर शेन वाटसन अतवार का दिने टेस्ट क्रिकेट से संन्यास ले लिहलन. 34 साल के वॉटसन आपन आखिरी टेस्ट मैच एह साल इंग्लैंड के खिलाफ एशेज सीरीज के दौरान कार्डिफ में खेलले रहुवन. अपना कैरियर में वाटसन आस्ट्रेलिया का तरफ से खेलत 59 टेस्ट मैचन में 3731 रन बनवलें आ 75 गो विकेट चटकवलें. एगो टेस्ट अउर नौ गो एकदिना में कप्तानिओ कइलन.\nबसपा सुप्रीमो मायावती के कहना बा कि एक रैंक एक पेंशन वाला फैसला बिहार चुनाव के नजर में राख के लीहल गइल बा आ एकरा के आधा अधूरा मन से कइल गइल बा.


‘छोरा गंगा किनारे वाला’ के मुहुर्त भइल – Anjoria\n‘छोरा गंगा किनारे वाला’ के मुहुर्त भइल\nMay 20, 2014 Editor फिल्म, मनोरंजन 0\nमाँ केला देवी फिल्म्स के बैनर में बने जात भोजपुरी फिलिम ‘छोरा गंगा किनारे वाला’ के मुहुर्त पिछला दिने मुंबई के रसियन विला में धूमधाम से करावल गइल. मुहुर्त क्लैप मशहूर गीतकार संगीतकार विनय बिहारी दिहलन. मुहुर्त का मौका प टीम के उत्साह बढ़ावेला रिंकू घोष, विनय आनन्द, मोहिनी घोष, मनोज आर पाण्डेय, विनय बिहारी, अजली श्रीवास्तव, ममता पाण्डेय, प्रदीप सिंह, संजयभूषण वगैरह मौजूद रहले.\nएह फिलिम के गीत संगीत मशहूर निर्देशक राजकुमार आर पाण्डेय दिहले बाड़न आ उहेे एकर निर्देशको हउवन.\nफिलिम के निर्माता धीरेन्द्र राव चौबे, गीतकार विनय बिहारी, प्यारेलाल यादव, राजकुमार आर पाण्डेय, अउर संतोष पुरी, कैमरा मैन फिरोज खान, नृत्य निर्देशक पप्पू खन्ना, मारधाड़ निर्देशक दिलीप यादव हउवन आ संपादन गुर्जंत सिंह के बा.\nमुख्य कलाकारन में प्रदीप पाण्डेय चिंटू, स्वीटी छाबड़ा, प्रिया पाण्डेय, के के गोस्वामी, बृजेश त्रिपाठी, सोनाली जोशी, अनिल यादव वगैरह के नाम बा.\nफिलिम के शूटिंग चालू हो गइल बा.\nचेन्नई आ बिहार के बाद मुंबई आ गुजरातो में ‘गरदा’ गरदा मचवलसि\nCategories Select Category मनोरंजन (4,465) गीत-गवनई (163) टीवी (161) फिल्म (1,411) रंगमंच (7) सतमेझरा (455) अगड़म बगड़म (10) एक तरफा विचार (11) कतरब्योंत (7) कोलकाता मेल (4) जिनिगी के जमीन (1) निबन्ध (65) निरउठ (10) नीक-जबून (15) बतकुच्चन (135) भउजी हो (33) भोला बाबू (4) रामझरोखा से (2) लस्टम पस्टम (158) सरोकार (1,085) काम के बात (1) कोर्स आ कैरियर (10) खबर (500) चौपाल (85) ज्योतिष आ वास्तु (8) देश आ समाज (366) नारी-जगत (10) पर्व त्योहार (51) भोजपुरिया लाल (35) योग (1) राजनीति (60) सभा समारोह (103) स्वास्थ्य (8) साहित्य (771) उपन्यास (39) कविता (284) कहानी (52) पुस्तक चर्चा (103) भाषा (261) समीक्षा (7)\nदेश के पिछड़ल जिलन में तेजी से मॉडल कालेज खोलल जाव\nडीएसपी पद से हटावल गइली हरमनप्रीत कौर\nकटहर के कोआ तू खइलू, त ई मोटकी मुगरिया के खाई\nपेनल्टी शूटआउट में स्पेन के शूट करत रूस क्वार्टरफाइनल में


जमानिया – टटका खबर\nकालेज दाखिला खातिर माहौल गरमाइल\nगाजीपुर के टाउन पीजी कालेज मे दाखिला मे होखत गड़बड़ियन का खिलाफ विद्यार्थी धरना प बइठल बाड़े. जमानिया हिन्दू पीजी कालेज मे सीट बढ़ावे के माँग होखत बा. एह खातिर विद्यार्थी कार्यालय प ताला लगा के धरना देत सड़को जाम कइलन. प्राचार्य से बातचीत का बावजूद मामिला के हल ना निकल पावल.\nगाजीपुर का जमानिया आ पुरैना मे कटान तेज\nगंगा नदी के पानी मे लगातार गिरावट का बावजूद कई जगहा कटान रुकल नइखे. जमानिया आ पुरैना मे कटान बहुते तेजी से होखत बा. कटान रोके खातिर जवन बोरा डालल जात बा तवनन मे बालू का जगहा माटी भर के फेंकात देखि गाजीपुर के एडीएम भड़क गइले. बाकिर बालू आइल होखे तब नू भराव!.


टटका खबर – पृष्ठ2– Anjoria\nअक्टूबर 19, 2010 OmPrakash Singh\nबिहार विधानसभा चुनाव के एगो ओपिनियन पोल में बतावल गइल बा कि अबकी का चुनाव में कांग्रेस के पिछली बेर से दुगुनो से बेसी सीट मिली. ओहिजे लालू पासवान के…\nबिहार विधानसभा चुनाव के पहिला चरण के मतदान २१ तारीख के होखे जा रहल बा आ एकरा खातिर सगरी दल जोर शोर से प्रचार का काम में लागल बाड़े. सोनिया…